hotchpotch/miracl-hf-unified huggingface dataset:
শ্রী ভেঙ্কটেশ ফিল্মস
শ্রী ভেঙ্কটেশ ফিল্মস প্রাইভেট লিমিটেড () একটি ভারতীয় প্রযোজনা সংস্থা। এর সদর দপ্তর কলকাতা, পশ্চিম বাংলায় অবস্থিত। চলচ্চিত্র প্রযোজনা ও বাংলা চলচ্চিত্র ছাড়াও এটি পূর্ব ভারতে হলিউড ও বলিউডের চলচ্চিত্র বণ্টন করে। বলিউডের অনেক চলচ্চিত্রও প্রযোজনা করেছে শ্রী ভেঙ্কটেশ ফিল্মস। এছাড়া এই প্রতিষ্ঠানের আরো রয়েছে ডিজিটাল সিনেমা, গান, হোম ভিডিও ইত্যাদি। ভেঙ্কটেশ ফিল্মস দুই বছর আনন্দবাজার পত্রিকার পাওয়ার লিস্টে অবস্থান করে।
১৯৯৬ সালে শ্রীকান্ত মোহতা ও মাহেন্দ্র সোনি শ্রী ভেঙ্কটেশ ফিল্মস (SVF বা এসভিএফ) চালু করেন। ক্রমে এটি পূর্ব ভারতের সবচেয়ে শক্তিশালী প্রযোজনা সংস্থায় পরিণত হয়।
বিনোদনমূলক ক্ষেত্রে এসভিএফের রয়েছে প্রযোজনা, বন্টন, ডিজিটাল সিনেমা, অনলাইন স্টোর, গান এবং এক্সিবিশন।
শ্রী ভেঙ্কটেশ ফিল্মস পূর্ব ভারতের অন্যতম সেরা প্রযোজনা সংস্থা। এখন পর্যন্ত এটি প্রায় ৫৯টি চলচ্চিত্র মুক্তি দিয়েছে, যার মধ্যে জাতীয় পুরষ্কার প্রাপ্ত চলচ্চিত্রও রয়েছে, যেমনঃ "মেমোরিস ইন মার্চ" "চোখের বালি", "রেইনকোট"। এছাড়াও নানা ব্লকবাস্টার চলচ্চিত্র যেমনঃ "সাথী", "মিনিস্টার ফাটাকেষ্ট", "চ্যাম্পিয়ন", "জ্যাকপট", "চিরদিনই তুমি যে আমার", "পরান যায় জ্বলিয়া রে", "জোশ", "আওয়ারা", "চ্যালেঞ্জ ২" এবং অন্য ধরণের ছবি যেমনঃ "অটোগ্রাফ", "বাইশে শ্রাবণ", "ইতি মৃণালিনী", "প্রলয়", "প্রেম আমার", "হেমলক সোসাইটি", "চিত্রাঙ্গদা" ইত্যাদি উপহার দেয়।
জানুয়ারি ২০০৮-এ, এসভিএফ রিয়েল ইমেজ মিডিয়া টেকনোলোজি প্রাইভেট লিমিটেড-এর সাথে অংশীদারিত্বে প্রবেশ করে যার ফলে কিউবি ডিজিটাল সিনেমা পূর্ব ভারতে প্রবেশ করে।
এরফলে পশ্চিম বাংলার দর্শকেরা ডিজিটাল প্রযুক্তিতে চলচ্চিত্র দেখার আনন্দ উপভোগ করে।
ডিজিটাল সিনেমা একটি বৈপ্লবিক পরিবর্তন আনে। উচ্চ মানের চিত্র দর্শকের নিকটে হাজির করবার জন্য এটি অপরিহার্য। এর ফলে সিনেমা হলে চলচ্চিত্র হার্ড ড্রাইভ অথবা স্যাটেলাইটের মাধ্যমে পৌছে দেয়া যায়, ৩৫ মিমির ফিল্ম রিলের পরিবর্তে। সিনেমা হলে ডিজিটার প্রযুক্তি পৌছে দেবার তাগিফে "ভি-ডিজিটাল" অভূতপূর্ব ভূমিকা রাখে। এটি শুধুমাত্র বড় সিনেমা হলগুলোতেই নয়, প্রায় মৃত হলগুলোকেও পুনঃউজ্জ্বীবিত করে। বর্তমানে ভেঙ্কটেশ ফিল্মস পশ্চিম বাংলার প্রায় ২০০টি সিনেমা হলকে অত্যাধুনিক করে তোলে, যা পুরো ভারতে একটি রেকর্ড।
এই কোম্পানির বণ্টন বিভাগ পূর্ব ভারতে প্রায় ১২৫টি হিন্দি ছবি মুক্তি দিয়েছে। ব্লকবাস্টার বলিউড চলচ্চিত্র যেমনঃ "জোশ", "খামোশি", "কোম্পানি", "দেবদাস", "ভগবান", "মুন্নাভাই এমবিবিএস", "হাঙ্গামা", "খাকি", "তেরে নাম", "ভূত", "মার্ডার", "ওয়াক্ত", "ব্ল্যাক" এবং নতুন ছবি যেমন "দাবাং", "গ্যাং অফ ওয়াসিপুর", "ককটেল" ইত্যাদি। এছাড়া হলিউড চলচ্চিত্র যেমনঃ "পাইরেটস অফ দ্য ক্যারিবিয়াঃ অন স্ট্রেঞ্জারস টাইড", "ট্রান্সফর্মারসঃ ডার্ক অফ দ্য মুন", "রিও", "ব্ল্যাক সোয়ান", "টোয়াইলাইটঃ ব্রেকিং ডন পার্ট-১" সহ আরো অনেক ছবি দর্শকদের দেখার সুযোগ করে দেয়। ২০০টি থিয়েটার সহ তিনটি মাল্টিপ্লেক্স এই অংশে রয়েছে, যা বন্টন এবং অন্যান্য কাজ আরো সহজ করে দিয়েছে।
টেলিভিশন ক্ষেত্রে ভেঙ্কটেশ শুরু করেছে মিডিয়া ওয়ার্ল্ডওয়াইড প্রাইভেট লিমিটেড। এর রয়েছে ৪টি চ্যানেল। যথাঃ মিউজিক ইন্ডিয়া, সঙ্গীত বাংলা, সঙ্গীত ভোজপুরী এবং মিউজিক ইন্ডিয়া ইউকে। এই প্রতিষ্ঠান বিভিন্ন ধারাবাহিকও প্রচার করে। যেমনঃ স্টার জলসা, রুপসী বাংলা, মহুয়া বাংলা, ইটিভি বাংলা, সানন্দা টিভি ইত্যাদি। এর মধ্যে স্টার জলসায় প্রচারিত "মা" ধারাবাহিকটি পশ্চিম বাংলায় সর্বাধিক জনপ্রিয় হয়। এছাড়া আরো রয়েছেঃ "বেহুলা", "দুর্গা", "সিঁদুরখেলা", "জন্মান্তর", বিসর্জন", "সংসার সুখের হয় রমণীর গুণে", "বধূ কোন আলো লাগল চোখে" ইত্যাদি।
অস্কার হিজুলোস
অস্কার জেরোমি হিজুলোস (২৪ আগস্ট, ১৯৫১ - ১২ অক্টোবর, ২০১৩) ছিলেন একজন মার্কিন উপন্যাসিক। তিনি ছিলেন প্রথম হিস্পানিক যিনি উপন্যাসের জন্য পুলিৎজার পুরস্কার পেয়েছিলেন।
হিজুলোস নিউইয়র্ক শহরের মর্নিংসাইড হাইটস, ম্যানহাটানে জন্মেছিলেন। তাঁর পিতামাতা প্যাস্কুয়েল ও ম্যাগডালেনা (টরেন্স) হিজুলোস ছিলেন কিউবার হলগুইন থেকে অভিবাসী। তাঁর পিতা হোটেলের রাঁধুনি হিসেবে কাজ করতেন।
তার প্রথম উপন্যাস ‘আওয়ার হাউজ ইন দ্য লাস্ট ওয়ার্ল্ড’ ১৯৮৩ সালে প্রকাশিত হয়। দ্বিতীয় উপন্যাস ‘দ্য ম্যাম্বো কিংস প্লে সংস অব লাভ’ এর জন্য ১৯৯০ সালে পুলিতজার পুরস্কার পায়।১৯৯২ সালে হলিউডে উপন্যাসটি অবলম্বনে একটি চলচ্চিত্র নির্মিত হয়।আর্মান্ড আসান্তে এবং অ্যান্টোনিও বান্দেরাস অনবদ্য অভিনয়ের সাথে চলচ্চিত্রটি বেশ প্রশংসিত হয়েছিল। ‘দ্য ম্যাম্বো কিংস প্লে সংস অব লাভ’ এর মতো তাঁর অন্যান্য উপন্যাসেও অভিবাসীদের অভিজ্ঞতাকে তুলে ধরা হয়েছে।
লুডোলফ কাম্পহাউজেন
গট্টফ্রীড লুডোলফ কাম্পহাউজেন () (১০ জানুয়ারি, ১৮০৩ - ৩ ডিসেম্বর, ১৮৯০) প্রুশীয় রাষ্ট্রীয় কর্মী, রাইন অঞ্চলের উদারপন্থী বুর্জোয়াদের একজন নেতা। ১৮৪৮ সালের ২৯ মার্চ থেকে ২০ জুন পর্যন্ত প্রুশীয়ার বুর্জোয়া-উদারপন্থী সরকারের নেতৃত্ব করেন। জুলাই ১৮৪৮ সালে তিনি ফ্রাংকফুর্ট পার্লামেন্টে প্রতিনিধিত্বশীল প্রুশিয়ান হিসেবে যোগদান করেন। সেই পদে তিনি এপ্রিল, ১৮৪৯ পর্যন্ত থাকেন। রাজনৈতিক কার্যালয়ের কার্যক্রম সম্পর্কে মোহমুক্তি ঘটলে একজন জ্ঞানী এবং বিষণ্ণ মানুষ হিসেবে অবশেষে তিনি পদত্যাগ করেন এবং কোলনে পুনরায় ব্যাংকিং ব্যবসায় ফিরে যান ।
আনা লুই স্ট্রং
আনা লুই স্ট্রং (২৪ নভেম্বর, ১৮৮৫ - ২৯ মার্চ, ১৯৭০) ছিলেন ২০ শতকের মার্কিন সাংবাদিক ও কর্মী এবং খ্যাতি অর্জন করেছিলেন সোভিয়েত ইউনিয়ন ও গণচিনের সাম্যবাদী আন্দোলনের সমর্থনে জন্য। রুশ সমাজতান্ত্রিক বিপ্লবের পর তিনি চলে যান রাশিয়ায়। সেখানে তিনি বিয়ে করেন এবং প্রায় ৩০ বছর সেদেশে বসবাস করেন। পরবর্তী সময়ে তিনি চলে যান এবং প্রায় আড়াই যুগ চিনে বসবাস করে সেখানেই মৃত্যুবরণ করেন। রুশ বিপ্লব ও তার সমাজতান্ত্রিক গঠনকর্ম এবং চিন বিপ্লব ও তার সমাজতান্ত্রিক গঠনকর্মকে অতি নিকটে থেকে দেখার সুযোগ তাঁর হয়েছিল।
রবার্ট জে. শিলার
রবার্ট জেমস "বব" শিলার (; জন্ম: ২৯ মার্চ, ১৯৪৬) মিশিগান অঙ্গরাজ্যের ডেট্রয়েটে জন্মগ্রহণকারী বিশিষ্ট আমেরিকান অর্থনীতিবিদ, শিক্ষাবিদ ও সেরা বিক্রীত বইয়ের লেখক। ২০১৩ সালের অর্থনীতি বিষয়ে অন্য দুই মার্কিন অর্থনীতিবিদ ইউজিন ফামা এবং লারস পিটার হ্যান্সেনের সাথে তিনিও যৌথভাবে অর্থনীতিতে নোবেল পুরস্কার লাভ করেন।
মিশিগান বিশ্ববিদ্যালয় থেকে ১৯৬৭ সালে বি.এ. ডিগ্রী লাভ করেন। ১৯৬৮ সালে ম্যাসাচুসেট্‌স ইনস্টিটিউট অফ টেকনোলজি (এমআইটি) থেকে এস.এম. এবং ১৯৭২ সালে একই প্রতিষ্ঠান থেকে পিএইচ.ডি অর্জন করেন।
তিনি ১৯৭২ সালে ইউনিভার্সিটি অব মিনেসোটার অর্থনীতি বিভাগে সহকারী অধ্যাপক পদে যোগদান করেন। ১৯৭৪ সালে পেন্সিলভেনিয়া বিশ্ববিদ্যালয় এর অর্থনীতি বিভাগে সহযোগী অধ্যাপক পদে যোগদান করেন এবং ১৯৮১ সালে পূর্ণ অধ্যাপক পদে উন্নীত হন। ১৯৮২ সালে ইয়েল বিশ্ববিদ্যালয় এ অর্থনীতির অধ্যাপক পদে যোগদান করেন।
১৯৮০ সাল থেকে জাতীয় অর্থনৈতিক গবেষণা ব্যুরো (এনবিইআর) গবেষক সহযোগী হিসেবে রয়েছেন। ২০০৫ সালে আমেরিকান অর্থনৈতিক সংস্থার সহ-সভাপতি ছিলেন তিনি। ২০০৬-২০০৭ মেয়াদকালে পূর্বাঞ্চলীয় অর্থনৈতিক সংস্থার সভাপতি ছিলেন। এছাড়াও বিনিয়োগ ব্যবস্থাপনা বিষয়ক ফার্ম ম্যাক্রোমার্কেটস এলএলসি’র সহ-প্রতিষ্ঠাতা ও প্রধান অর্থনীতিবিদ হিসেবে দায়িত্ব পালন করছেন।
বর্তমানে তিনি স্টার্লিং অধ্যাপক হিসেবে অর্থনীতি বিষয়ে ইয়েল বিশ্ববিদ্যালয়ে কর্মরত আছেন।
শিলার বিশ্বের সর্বাপেক্ষা ১০০ প্রভাবশালী অর্থনীতিবিদের তালিকায় রয়েছেন। থমাস রয়টার কর্তৃক তাঁকে ২০১২ সালে অর্থনীতিতে নোবেল পুরস্কারের জন্য মনোনয়ন দেয়া হয়। ১৪ অক্টোবর, ২০১৩ তারিখে ইউজিন ফামা ও লার্স পিটার হ্যানসেনের সাথে তাঁকেও নোবেল পুরস্কারের জন্য নাম ঘোষণা করা হয়।
আয়কর
আয়কর বিশেষ অর্থে আয় থেকে কর । সরকারি, বেসরকারি, নিবন্ধিত প্রতিষ্ঠান এর কর্মচারী এবং কর্মকর্তাদের উপর সাধারণত আয়কর আরোপ করা হয় বিধিসম্মত নিয়মে। আয়কর হচ্ছে সবচেয়ে গুরুত্বপূর্ণ উৎস সরকারি অর্থায়ন এর ক্ষেত্রে। সাধারণ অর্থে যাদের উপর কর আরোপ করা হয় তাদেরকে বলা হয় করদাতা । প্রত্যক্ষ কর সাধারণত ব্যক্তির উপর প্রয়োগ করা হয়।
আয়কর অধ্যাদেশ ১৯৮৪ এর অধ্যায় ১ থেকে ২৩ পর্যন্ত আয়কর আইন এবং প্রয়োগ এর বিস্তারিত রয়েছে। যেখানে অণুচ্ছেদ সংখ্যা রয়েছে ১৮৭ টি ।
বাংলাদেশের কর ব্যবস্থা হচ্ছে ক্রমহ্রাসমান প্রগতিশীল কর । যেটা হচ্ছে ধীরভাবে প্রগতিশীল করের ন্যায় আচরণ করে। ক্রমহ্রাসমান প্রগতিশীল কর ব্যবস্থায় কর ভিত্তি, অর্থাৎ আয় বাড়ার কর হার বৃদ্ধির প্রবণতা বৃদ্ধি পায় । বর্তমান ২০১২-১৩ কর বছরের জন্য প্রথম করঘাত ৩০০ ০০০ টাকার উপর ১০ % পুরুষদের জন্য এবং মহিলাদের জন্য প্রথম করঘাত ২২৫ ০০০ টাকার উপর ১০ % কর নির্ধারণ করা হয়।
"বাংলাদেশের কর হার নির্ধারণ এর উদাহরণ:"
আয়ের প্রধান উৎস ৭ টি :
১. বেতন থেকে আয় । (ধারা-২১)
২. সিকিউরিটি থেকে আয় ।
৩. গৃহসম্পদ থেকে আয়। (ধারা-২৪)
৪. কৃষি থেকে আয় ।
৫. ব্যবসায় থেকে আয় ।
৬. মূলধনী অর্জন থেকে আয় ।
৭. অন্যান্য উৎস থেকে আয় ।
বি-মা-স্ন্যিং-থিগ
বি-মা-স্ন্যিং-থিগ () বৌদ্ধ ধর্মের অতিযোগ তত্ত্বের উপদেশবর্গ শিক্ষার ওপর রচিত প্রাচীন তিব্বতী গ্রন্থ।
বি-মা-স্ন্যিং-থিগ গ্রন্থ মূলতঃ র্গ্যুদ () বা তন্ত্র, লুং () বা আগম এবং মান-ঙ্গাগ () বা উপদেশ এই তিনভাগে বিভক্ত। মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্র এবং স্ঙ্গাগ্স-স্রুং-খ্রো-মাই-র্গ্যুদ () বা একাজাতি ত্রোমা তন্ত্রকে এই গ্রন্থে তন্ত্র বিভাগে স্থান দেওয়া হয়েছে। আগম বিভাগের রচয়িতা বিমলমিত্র। একে স্দে-ত্শান-ল্ঙ্গা () বা পাঁচ শ্রেণীও বলা হয়ে থাকে। এই পাঁচটি শ্রেণী হল - গ্সের-য়িগ-চান (), গ্যু-য়িগ-চান (), জাংস-য়িগ-চান (), দুং-য়িগ-চান () এবং ফ্রা-য়িগ-চান ()।
বি-মা-স্ন্যিং-থিগ মূলতঃ মান-ঙ্গাগ-স্দেই-র্গ্যুদ-ব্চু-ব্দুন () বা সতেরো তন্ত্রের ওপর নির্ভর করে রচিত হয়েছে। এই তন্ত্রগুলি হলবি-মা-স্ন্যিং-থিগ গ্রন্থে বিমলমিত্র রিগ-দ্জিন-গ্যি-দাস-র্জেস () বা প্রাচীন বিদ্যাধরদের মরণোত্তর শিক্ষা লিপিবদ্ধ করেন। প্রাচীন বিদ্যাধর বলতে অতিযোগ তত্ত্বের চার প্রধান প্রচারক প্রহেবজ্র, মঞ্জুশ্রীমিত্র, শ্রী সিংহ এবং জ্ঞানসূত্রকে বোঝানো হয়েছে। এই গ্রন্থের আগম বিভাগের গসের-য়িগ-চান অংশে প্রহেবজ্রর শিক্ষা ত্শিগ-গ্সুম-গ্নাদ-দু-ব্র্দেগ-পা (), মঞ্জুশ্রীমিত্রের শিক্ষা স্গোম-ন্যাম্স-দ্রুগ-পা (), শ্রী সিংহের শিক্ষা গ্জের-বু-ব্দুন-পা () এবং জ্ঞানসূত্রের শিক্ষা ব্ঝাগ্স-থাব্স-ব্ঝি-পা () লিপিবদ্ধ রয়েছে।
ইউজিন ফামা
ইউজিন ফ্রান্সিস জিন ফামা (; জন্ম: ১৪ ফেব্রুয়ারি, ১৯৩৯) ম্যাসাচুসেট্‌স অঙ্গরাজ্যের বোস্টনে জন্মগ্রহণকারী বিশিষ্ট মার্কিন অর্থনীতিবিদ। তিনি সম্পত্তির মূল্য নির্ধারণে তাত্ত্বিক ও প্রায়োগিক তত্ত্ব - উভয় কারণে পরিচিত হয়ে আছেন। ২০১৩ সালের অর্থনীতি বিষয়ে অন্য দুই মার্কিন অর্থনীতিবিদ লারস পিটার হ্যান্সেন এবং রবার্ট জে. শিলারের সাথে তিনিও যৌথভাবে অর্থনীতিতে নোবেল পুরস্কার লাভ করেন।
অ্যাঞ্জেলিনা (বিবাহ-পূর্ব সারাসেনো) ও ফ্রান্সিস ফামা দম্পত্তির পুত্র ইউজিন ফামা ম্যাসাচুসেট্‌স অঙ্গরাজ্যের বোস্টনে জন্মগ্রহণ করেন। তাঁর দাদার পরিবার ইতালি থেকে অভিবাসিত হয়ে এসেছেন।
ম্যালডেন ক্যাথলিক হাই স্কুলে থাকাকালীন তিনি অ্যাথলেটিক হল অব ফেমে অন্তর্ভুক্ত হয়েছিলেন। ১৯৬০ সালে টাফটস বিশ্ববিদ্যালয় থেকে অর্থনীতি বিষয়ে স্নাতক-পূর্ব ডিগ্রী লাভ করেন। বিদ্যালয় জীবনের ন্যায় এখানেও তিনি সেরা অ্যাথলেট মনোনীত হয়েছিলেন। শিকাগো বিশ্ববিদ্যালয় থেকে অর্থনীতি ও ফিন্যান্স বিষয়ে এম.বি.এ ও পিএইচ.ডি ডিগ্রী লাভ করেন। তাঁর ডক্টরেট ডিগ্রী অর্জনে নোবেল পুরস্কার বিজয়ী মার্টন মিলার ও হ্যারি রবার্টস তত্ত্বাবধায়ক ছিলেন। কিন্তু ডক্টরেট ডিগ্রী অর্জনে সর্বাপেক্ষা প্রভাব বিস্তার করেন বেনোইট ম্যানডেলব্রট।
ফামা ১৯৬৩ সালে শিকাগো বিশ্ববিদ্যালয় এ ফাইন্যান্সের সহকারী অধ্যাপক হিসেবে যোগদান করেন। তিনি ১৯৬৬ সালে সহযোগী অধ্যাপক এবং ১৯৬৮ সালে পূর্ণ অধ্যাপক পদে উন্নীত হন। বর্তমানে তিনি ইউনিভার্সিটি অব শিকাগো বুথ স্কুল অব বিজনেসের অধ্যাপক হিসেবে কর্মরত আছেন। শিক্ষকতা পেশায় তাঁর সারাটা সময় ব্যয় করেন শিকাগো বিশ্ববিদ্যালয়ে।
মান-ঙ্গাগ-স্দেই-র্গ্যুদ-ব্চু-ব্দুন
মান-ঙ্গাগ-স্দেই-র্গ্যুদ-ব্চু-ব্দুন ( ) বা সতেরো তন্ত্র বৌদ্ধ ধর্মের অতিযোগ তত্ত্বের উপদেশবর্গ শিক্ষার ওপর রচিত প্রাচীন তিব্বতী গ্রন্থ।
বিমলমিত্র সতেরো তন্ত্রের প্রতিটি তন্ত্রকে প্রথম নামকরণ করেন। তাঁর রচিত বি-মা-স্ন্যিং-থিগ গ্রন্থ মূলতঃ র্গ্যুদ বা তন্ত্র, লুং বা আগম এবং মান-ঙ্গাগ বা উপদেশ এই তিনভাগে বিভক্ত। এই গ্রন্থের তন্ত্র বিভাগটি মুলতঃ সতেরো তন্ত্র নিয়ে গঠিত। বিমলমিত্র চীন ভ্রমণ করলে তাঁর শিষ্য ন্যাংবান তিংজিন জাংপো এই তন্ত্রগুলিকে লুকিয়ে ফেলেন। একাদশ শতাব্দীতে নেতেন দাংমা ল্হুনগ্যাল এই তন্ত্রগুলিকে পুনরায় আবিষ্কার করেন।
সতেরো তন্ত্র হিসেবে এই গ্রন্থকে উল্লেখ করা হলেও এর সাথে শ্রী সিংহ স্ঙ্গাগ্স-স্রুং-খ্রো-মাই-র্গ্যুদ () বা একাজাতি ত্রোমা তন্ত্রকে যোগ করায় অনেক সময়েএকে আঠারো তন্ত্রও বলা হয়ে থাকে। আবার পদ্মসম্ভব এই গ্রন্থে ক্লোং-গ্সাল-বার-বাই-র্গ্যুদ () তন্ত্রকে স্থান দেওয়ায় একে উনিশ তন্ত্রও বলা হয়ে থাকে। সতেরোটি তন্ত্র হল-ক্লোং-ছে-রাব-'ব্যাম্স-পা-দ্রি-মেদ-'ওদ-জের রচিত গ্নাস-লুগ্স-ম্দ্জোদ গ্রন্থে সতেরো তন্ত্রকে বহুবার উদ্ধৃত করা হয়েছে। এই গ্রন্থ ইংরেজী ভাষায় অনুবাদ করেন রিচার্ড ব্যারন। এছাড়া ক্লোং-ছে-রাব-'ব্যাম্স-পা-দ্রি-মেদ-'ওদ-জের তাঁর থেগ-ম্চোগ-ম্দ্জোদ গ্রন্থে এই সতেরোটি তন্ত্র সম্বন্ধে টীকাভাষ্য রচনা করেছেন।
চিয়াং চিং
চিয়াং চিং (; ১৯ মার্চ ১৯১৪১৪ মে ১৯৯১) ছিলেন মাওবাদী কমিউনিস্ট বিপ্লবী আন্দোলনের ইতিহাসে এক মহীয়সী নেত্রীর নাম। তিনি চিনের কমিউনিস্ট পার্টির সদস্য এবং সেই পার্টির নেতা মাও সে তুং-এর চতুর্থ স্ত্রী এবং পাশ্চাত্যে ম্যাডাম মাও হিসেবে পরিচিত ছিলেন।
চিয়াং চিং ১৯৩১ সালে তিনি কমিউনিস্ট পার্টি দ্বারা পরিচালিত বামপন্থী নাট্যদলে যোগদান করেন এবং ১৯৩৩ সালে চীনের কমিউনিস্ট পার্টির সদস্যপদ লাভ করেন। ১৯৩৩-এর বসন্তে তাকে সাংহাইতে নিয়োগ করা হয়।
১৯৩৮ সালের শেষের দিকে চিয়াং চিং–এর সাথে মাও সে তুং-এর বিয়ে হয়। পরবর্তীতে তাদের একটি কন্যা সন্তান জন্মগ্রহণ করে।
১৯৪৯ সালে চীনা পার্টি ক্ষমতায় এলে কমরেড চিয়াং চিং সাংহাইতে ভূমি সংস্কার কর্মসূচিতে সরাসরি অংশগ্রহণ করেন। তিনি ১৯৬৯ ও ১৯৭৩ সালে নবম ও দশম কংগ্রেসে পার্টির পলিটব্যুরোর সদস্য নির্বাচিত হন।
চিয়াং চিং চীনের সাংস্কৃতিক বিপ্লবে গুরুত্বপূর্ণ ভুমিকা পালন করেন। ১৯৬৫ সালে পিকিং-এর মেয়র পেং চেং "২৩টি নিবন্ধ" প্রকাশ বন্ধ করে দিলে মাও সেতুংয়ের নির্দেশে চিয়াং চিং, চ্যাং চুন চিয়াও ও ইয়াও ওয়েন উয়ান-এর উদ্যোগে লিখিত প্রবন্ধটি সাংহাই থেকে প্রকাশিত হয়। এই ঘটনার আগে পিকিং-এর মেয়র পেং চেং নতুন অপেরা "লেকসাইড ভিলেজ"-এর পিকিংয়ে প্রদর্শন বন্ধ করে দিলে চিয়াং চিং সেটিকে সাংহাইতে প্রদর্শন করেন।
১৯৭৬ সালের ৯ সেপ্টেম্বর মাও সেতুং-এর মৃত্যুর পর চিয়াং চিংসহ সাংস্কৃতিক বিপ্লবে মাও-এর প্রধান চার সহযোগী নেতৃত্বকে অভিযুক্ত করে বন্দি করে। ১৯৮০-৮১ সালব্যাপী দুই বছরেরও অধিক সময় বিচার চলার পর ১৯৮১ সালে বিচারে চিয়াং চিং-কে মৃত্যুদণ্ড দেয়া হয়। ১৯৮৩ সালে সাজা কমিয়ে সেটিকে যাবজ্জীবন কারাদণ্ড করা হয়। ১৯৯০ সালের ১৪ মে চিয়াং চিং মৃত্যুবরণ করেন।
প্রাচীন গ্রিসে পেডেরাস্টি
প্রাচীন গ্রিসে পেডেরাস্টি ছিল সামাজিকভাবে গৃহীত প্রাপ্তবয়স্ক পুরুষ এবং অপেক্ষাকৃত কম বয়সী পুরুষের (সাধারণত কিশোর) ("এরোমেনোস") মধ্যে বিদ্যমান এক ধরনের প্রণয় সম্পর্ক। এই ধরনের সমাজব্যবস্থা ছিল গ্রিসের আর্কেইক ও ক্ল্যাসিক্যাল যুগের বৈশিষ্ট্য। কোনো কোনো গবেষক প্রাচীন গ্রিসের দীক্ষাব্যবস্থাকে (বিশেষত ক্রিটে প্রচলিত বয়ঃপ্রাপ্তির অনুষ্ঠান, যেটি সামরিক বাহিনীতে পুরুষের প্রবেশ ও জিউসের ধর্মের সঙ্গে যুক্ত ছিল)এই ব্যবস্থার উৎস মনে করেন।
প্রাচীন গ্রিসের সমাজে যে বস্থাটি "পেডেরাস্টিয়া" নামে পরিচিত ছিল তাকে গ্রিসের প্রাচীন সাহিত্য ও দর্শনে যুগপৎ প্রশংসা ও নিন্দা করা হয়েছে। হোমারের মহাকাব্যে এর কোনো আনুষ্ঠানিক উল্লেখ পাওয়া যায় না। সম্ভবত খ্রিস্টপূর্ব সপ্তম শতাব্দীতে গ্রিক সমকাম-মূলক সংস্কৃতির অঙ্গ হিসেবে এটি বিকশিত হয়। খেলাধূলা ও অন্যান্য ক্ষেত্রে নগ্নতার প্রদর্শনী ছিল এর অন্যতম বৈশিষ্ট্য। উচ্চবিত্ত সমাজে এই প্রথার দরুনই পুরুষরা বেশি বয়সে বিয়ে করত। এই নিয়ে খোলামেলা আলোচনা হত এবং মেয়েরা সামাজিকভাবে বিচ্ছিন্ন হয়ে থাকত। পেডেরাস্টির প্রভাব এতটাই ছিল যে একে বলা হত "নাগরিকদের মুক্ত সম্পর্কের সাংস্কৃতিক মডেলের আদর্শ"।
গবেষকরা পেডেরাস্টির প্রসার ও ভূমিকার ব্যাপারে নানা মত পোষণ করেন। স্থানীয় প্রথা ও ব্যক্তিগত পছন্দ-অপছন্দ এর সম্ভাব্য কারণ। ইংরেজি ভাষায় "পেডেরাস্টি" ("pederasty") শব্দটি বর্তমান কালে কোথাও কোথাও শিশুদের প্রতি যৌন নির্যাতনের সমার্থক হিসেবের আইনত দণ্ডনীয় অপরাধমূলক। কিন্তু পএথেন্সের আইনে এটিকে ইচ্ছা বা বয়সের বিরুদ্ধে যৌন আচরণের মাপকাঠি হিসেবে ধরা হত না। ক্ল্যাসিক্যাল ঐতিহাসিক রবিন অসবর্ন বলেছেন যে একুশ শতকের নৈতিক আদর্শের নিরিখে দেখলে "পেডেরাস্টিয়া"-সংক্রান্ত ঐতিহাসিক আলোচনা জটিলতর হয়ে উঠবে:
ঐতিহাসিকের কাজ হল গ্রিক জগতের সাহিত্য ও শিল্পকলার পিছনে লুকিয়ে থাকে ব্যক্তিগত, সামাজিক, রাজনৈতিক এবং অবশ্যই নৈতিক ইস্যুগুলির প্রতি দৃষ্টি আকর্ষণ করা। ঐতিহাসিকের কাজ হল পেডেরাস্টি ও অন্যান্য বিষয়গুলিকে উপস্থাপন করা, যাতে বিশ্বে গ্রিসের গৌরবময় অতীতের মুখোমুখি আমরা হতে পারি। এর মধ্যে যাতে আমাদের মূল নীতিবোধগুলি পুনঃপ্রবর্তনের মুখে না পড়ে চ্যালেঞ্জের মুখে পড়ে।
গ্রিক "পেডেরাস্টিয়া" (গ্রিক: παιδεραστία) হল একটি স্ত্রীলিঙ্গ-ভাববাচক বিশেষ্য। "paiderastês" কথাটি থেকে এই কথাটি এসেছে। এটি আবার এসেছে "pais" (বহুবচনে "paides") অর্থে শিশু এবং "erastês" শব্দ দুটি থেকে। "pais" বলতে দুই লিঙ্গের শিশুদেরই বোঝায়। তবে হেনরি লিডেল ও রবার্ট স্কটের "গ্রিক-ইংলিশ লেক্সিকন" অনুসারে, "paiderastia" মানে হল "বালক-প্রীতি" এবং ক্রিয়াপদ "paiderasteuein" মানে হল "বালকদের প্রেমিক হওয়া"।
বিমল মিত্র (দ্ব্যর্থতা নিরসন)
বিমল মিত্র বলতে বোঝানো হতে পারে -
ট্রয়ের ঘোড়া
ট্রয়ের ঘোড়া বা ট্রয়ের অশ্ব হচ্ছে ট্রয় বা ইলিয়ন নগরের পতনের বিখ্যাত গ্রিক উপকথার সংগে জড়িত কাঠের ঘোড়া। কথিত আছে যে, গ্রিকরা একটি অতিকায় কাঠের ঘোড়া তৈরি করে তার ভিতরে সৈনিকদের লুকিয়ে রেখে ঘোড়াটা ট্রয় নগরের কাছে এনে দাঁড় করায়। ট্রয়বাসীরা ঘোড়াটাকে শহরের ভিতরে নিয়ে আসে; রাত্রে সৈন্যরা ঘোড়ার পেটের ভিতর থেকে বেরিয়ে নগরের দরজা খুলে দেয় এবং গ্রিকরা শহরে প্রবেশ করে তা দখল করে।
এই বিরাট ঘোড়াটি তিন দিনে তৈরি করেছিলেন এপিয়াস নামের একজন দক্ষ ছুতার। ঘোড়াটি ফেলে রেখে পলায়নের ভান করে গ্রিকরা জাহাজে করে ওডিসিয়ুসের পরিকল্পনা মতে একজন লোক রেখে দেয়া হয়, যে ট্রয়বাসীদের বোঝায় যে, এই ঘোড়াটি তাদের অপরাজয়ের স্মারক হিসাবে উপহার দেয়া হয়েছে। ঘোড়ার গায়ে খোদাই করে লেখা হয়, ""For their return home, the Greeks dedicate this offering to Athena""। এরপর গ্রিকরা তাদের তাবুগুলোকে পুড়িয়ে ফেলে এবং নিকটবর্তী টেনিডোস দ্বীপে রাতের আঁধারে চলে যায়। সাইনন নামে এক গ্রিক সৈন্য আলো জ্বালিয়ে তাদের সংকেত দেবার জন্য থাকে। ওডিসিয়ুস সাইননকে শিখিয়ে পড়িয়ে রেখে গেছে। তাকে ধরে নিয়ে যাওয়া হলও রাজা প্রায়ামের কাছে। ওডিসিয়ুসের শেখানো গল্প গড়গড় করে সে বলে গেল। আরো বলল আমাকে বলি দেয়ার সমস্ত ব্যবস্থাই পাকা হয়ে গেছিল, কিন্তু ঐ রাত্রে আমি শিবির থেকে পালাতে সমর্থ হই, এবং জংগলের ভেতর পালিয়ে থাকি। গ্রিকরা চলে যাবার পর আমি বেরিয়ে আসি। সাইননের বানানো কাহিনী সকলে সরলমনে বিশ্বাস করল। রাজা তাকে অভয় দিলেন। কৃতজ্ঞতার ভান করে সাইনন গল্পের দ্বিতীয় অংশটি জানাল। সে বলল, "এই কাঠের ঘোড়াটিকে গ্রিকরা রেখে গেছে দেবী এথিনার প্রতি অর্ঘ্যস্বরূপ। তবে এর পেছনে তাদের অসৎ উদ্দেশ্য আছে। তারা চায় ট্রয়বাসীরা এটিকে ধ্বংস করুক যাতে দেবী এথিনা ট্রয়ের উপর ক্রুদ্ধ হন। আর তাছাড়া, নগরীর অভ্যন্তরে যে এথিনার মন্দির সেখানে ঘোড়াটি নিয়ে গেলে দেবী তো গ্রিকদের বদলে ট্রয়বাসীদের প্রতিই অনুগ্রহ দেখাবেন"। এই চতুর গল্পের ঈপ্সিত ফল ফলল সংগে সংগে। আর এভাবেই সফল হলও ওডিসিয়ুসের ধূর্ত কৌশল। দশ বছরের যুদ্ধে যা সম্ভব হয়নি, সেই দুঃসাধ্য সাধন হলও একটি ধাপ্পার মাধ্যমে।
উৎফুল্ল ট্রয়বাসী কাঠের ঘোড়াটিকে টেনে নিয়ে গেল এথিনার মন্দির চত্বর পর্যন্ত। মধ্যরাতে অন্ধকার মন্দির চত্বরে দাঁড়িয়ে থাকা কাঠের ঘোড়ার পেটের দিকে খুলে গেল একটি দরজা। বেরিয়ে এলো পঞ্চাশ জন দুর্ধর্ষ গ্রিকযোদ্ধা, তাদের নেতা মহাবীর ওডিসিয়ুস। তারা পা টিপে টিপে নগরীর মূল ফটকের দ্বার খুলে দিলে বাইরে অপেক্ষমাণ গ্রিকবাহিনী ঢুকে পড়ল ঘুমন্ত নগরীতে। তারা বিভিন্ন ভবনে একসাথে লাগিয়ে দিল আগুন। পরাজিত হলও ট্রয়বাসীরা। একদা ইউরোপ মহাদেশের সবচেয়ে সম্পদশালী নগরী ট্রয় একরাতের মধ্যে পরিণত হলও ধ্বংস স্তুপে। অনাদিকাল ধরে মানুষ স্মরণ করবে ট্রয়ের সেই ভয়াল কালো রাত্রের কথা। সেই রক্তমাখা ট্রয় নগরী থেকে দেবী আফ্রোদিতির সহায়তায় পালিয়ে বেঁচেছিলেন আরেক বীর ঈনিয়াস যিনি পরে নতুন সভ্যতা গড়ে তুলেছিলেন।
ট্রয়ের ঘোড়ার তিনটি ধ্রুপদী চিত্র পাওয়া যায়।
২০১৪ কমনওয়েলথ গেমস
২০১৪ কমনওয়েলথ গেমস যুক্তরাজ্যের স্কটল্যান্ডের গ্লাসগোতে অনুষ্ঠিত হয়। আনুষ্ঠানিকভাবে এ ক্রীড়া প্রতিযোগিতাটি বিংশতিতম কমনওয়েলথ গেমস নামে পরিচিতি পায়। ২৩ জুলাই, ২০১৪ থেকে ৩ আগস্ট, ২০১৪ সময়কালে ১১দিনের এ প্রতিযোগিতাটি স্কটল্যান্ডের সর্ববৃহৎ বহু-ক্রীড়া বিষয় হিসেবে স্থান পেয়েছে। এর পূর্বে এডিনবরা ১৯৭০ ও ১৯৮৬ সালে স্বাগতিক শহরের মর্যাদা পেয়েছিল।
১৯৯৭ সালের বিশ্ব ব্যাডমিন্টন চ্যাম্পিয়নশীপসহ গত দশ বছরেররও অধিক সময়ের মধ্যে গ্লাসগো ও স্কটল্যান্ড অনুষ্ঠিত বিশ্ব, কমনওয়েলথ, ইউরোপীয় কিংবা ব্রিটিশ ক্রীড়া বিষয়গুলো প্রস্তাবিত ২০১৪ কমনওয়েলথ ক্রীড়ায় অন্তর্ভুক্ত করা হয়েছে।
২০০৪ সালে প্রথম দেশ হিসেবে স্কটল্যান্ড ২০১৪ সালের কমনওয়েলথ গেমসের আয়োজক দেশ হিসেবে আগ্রহ প্রকাশ করে। সেলক্ষ্যে স্কটল্যান্ডের কমনওয়েলথ গেমস কাউন্সিলে বিভিন্ন শহরের দরপত্র জমা পড়ে। সেপ্টেম্বর, ২০০৪ সালে এডিনবরাকে টপকিয়ে গ্লাসগোকে স্কটল্যান্ডের আয়োজক শহর হিসেবে ঘোষণা করা হয়। স্কটল্যান্ডের প্রথম মন্ত্রী জ্যাক ম্যাককোনেল যুক্তরাজ্য সরকারের সমর্থন, স্কটল্যান্ডীয় সংসদের প্রধান রাজনৈতিক দলগুলোর সমর্থন আদায় করেন। ১৬ আগস্ট, ২০০৫ সালে আনুষ্ঠানিকভাবে গ্লাসগো’র স্বাগতিক শহর হিসেবে নিলাম প্রক্রিয়ায় অংশগ্রহণের আমন্ত্রণ জানানো হয়।
মার্চ, ২০০৬ সালে মেলবোর্নে অনুষ্ঠিত ২০০৬ সালের কমনওয়েলথ গেমস চলাকালীন কমনওয়েলথ গেমস ফেডারেশনে গ্লাসগো শহর নাইজেরিয়ার রাজধানী আবুজা, কানাডার হালিফ্যাক্সের সাথে দরপত্রে অংশগ্রহণ করে। অক্টোবর, ২০০৬ সালে প্রথমবারের ভোটে বিজয়ের পর প্রতিনিধি দল গ্লাসগোতে পদার্পণ করে নগরীর সুযোগ-সুবিধাদি পর্যবেক্ষণ করেন। ১৬ জানুয়ারি, ২০০৭ তারিখে গ্লাসগো শহর ঘোষণা করে যে, যদি এ শহরটি স্বাগতিক শহরের মর্যাদা লাভ করে তাহলে তারা ১৭টি ক্রীড়া বিষয় আয়োজন করবে। ৮ মার্চ, ২০০৭ তারিখে অপর্যাপ্ত অর্থ তহবিলের কারণে হালিফ্যাক্স তাদের প্রার্থীতা প্রত্যাহার করে।
এবারের কমনওয়েলথ গেমসে ৭১ দেশের প্রতিযোগীগণ অংশগ্রহণ করেন। ৭ অক্টোবর, ২০১৩ তারিখে গাম্বিয়া কমনওয়েলথ থেকে নাম প্রত্যাহার এ প্রতিযোগিতায় তারা অংশ নেয়নি।
সর্বমোট ১৭ খেলায় ২৬১টি পদকের জন্য অংশগ্রহণকারী দলসমূহ প্রতিদ্বন্দ্বিতা করে। এছাড়াও অ্যাথলেটিক্স, সাইক্লিং, লন বলস, সাঁতার ও ভারোত্তোলনে রেকর্ডসংখ্যক ২২টি প্যারা-ক্রীড়া সর্বাগ্রে অনুষ্ঠিত হয়। তীরন্দাজী ও টেনিসের পরিবর্তে ট্রায়াথলন ও জুডো ক্রীড়ার অন্তর্ভুক্তি ঘটেছে। ২০১০ সালের ক্রীড়ায় অন্তর্ভুক্ত হাঁটা, সিনক্রোনাইজ সাঁতার এবং গ্রিকো-রোমান কুস্তি বাদ পড়েছে। ২০০৬ সালে প্রথম অন্তর্ভুক্তির পর মাউন্টেন বাইকিং স্থান পেয়েছে। বন্দুক চালনায় ৪৪ পদকের পরিবর্তে ১৯ পদকের হয়। নতুন বিভাগের মধ্যে ট্রায়াথলন, বন্দুক চালনায় মহিলাদের অংশগ্রহণে পদকের সংখ্যা বৃদ্ধির সম্ভাবনাসহ মহিলাদের বক্সিং ক্রীড়াও এ প্রতিযোগিতায় স্থান পেয়েছে।
"বন্ধনীতে উল্লেখিত সংখ্যা প্রত্যেক ক্রীড়ার পদক সংখ্যা নির্দেশ করছে।"
নীচের ছকে প্রতিযোগিতার সময়সূচী দেখানো হলো:
কেবলমাত্র শীর্ষ দশটি সফলতম দেশের পদক তালিকা উল্লেখ করা হয়েছে:
স্বাগতিক দেশ (স্কটল্যান্ড)
ফ্রাঁসোয়া রাবলে
ফ্রাঁসোয়া রাবলে (; ; আনু. ১৪৯৪ – ৯ এপ্রিল, ১৫৫৩) ছিলেন একজন প্রধান ফরাসী রেনেসাঁ যুগের লেখক, ডক্টর, রেনেসাঁ মানবতাবাদী, সন্ন্যাসী এবং গ্রিক পণ্ডিত। তাঁকে ঐতিহাসিকভাবে মনে করা হয় কল্পনা, ব্যাঙ্গ, কৌতুক ও গানের রচয়িতা হিসেবে। তাঁর বিখ্যাত লেখা হচ্ছে "Gargantua and Pantagruel"। রাবলেকে বিবেচনা করা হয় বিশ্বসাহিত্যের একজন মহান লেখক এবং আধুনিক ইউরোপীয় লেখার স্রষ্টা হিসেবে।
ফ্রাঁসোয়া রাবলের কোনো নির্ভরযোগ্য জন্মতারিখ বা জন্মস্থানের দলিল পাওয়া যায় না। কিছু পণ্ডিত জন্মতারিখ হিসেবে ১৪৮৩ সালকে উল্লেখ করেছেন। তিনি সম্ভবত ১৪৯৪ সালের নভেম্বরে তুরেনের চিননে জন্মেছিলেন, সেখানে তাঁর পিতা আইনজীবী হিসেবে কাজ করতেন। এটি আধুনিককালের ইন্দ্রে-এট-লোরের কাছে অবস্থিত, যা এখন ফ্রাঁসোয়া রাবলে যাদুঘর হিসেবে ব্যবহৃত হচ্ছে।
ফ্রিডরিখ আডলফ সোর্গে
ফ্রিডরিখ আডলফ সোর্গে () (৯ই নভেম্বর, ১৮২৮ - ২৬শে অক্টোবর, ১৯০৬) ছিলেন একজন জার্মান সাম্যবাদী যিনি মার্কিন যুক্তরাষ্ট্রে অভিবাসী হয়েছিলেন এবং সেখানে তিনি শ্রমিক আন্দোলনে গুরুত্বপূর্ণ ভুমিকা রেখেছিলেন। তিনি কার্ল মার্কস ও ফ্রিডরিখ এঙ্গেলসের বন্ধু ও সহকর্মী ছিলেন।
সোর্গে ১৮৬৫ সালে আমেরিকার গৃহযুদ্ধের পর সমাজতন্ত্রী কর্মী হন, এবং শীঘ্রই মার্কিন যুক্তরাষ্ট্রে কার্ল মার্কসের চিন্তার নেতৃত্বপ্রদানকারী সমর্থক হয়ে ওঠেন। ১৮৬৯ সনের ডিসেম্বরে নিউইয়র্কে তিনি ১৬ জন সদস্য নিয়ে আন্তর্জাতিক শ্রমিক সংস্থার, (যেটিকে প্রথম আন্তর্জাতিক বলা হয়) শাখা গঠন করেন। ডিসেম্বর ১৮৭০০ সালে তিনি আন্তর্জাতিক শ্রমিক সংস্থার উত্তর আমেরিকার কেন্দ্রীয় কমিটি গঠন করেন। ১৮৭১ সালের কৃষ্ণাঙ্গ শ্রমিকদের সাথে নিয়ে সেপ্টেম্বর ১৮৭১ সালে ২০,০০০ সদস্যসমেত, আট ঘণ্টা কর্মকালীন সময়ের দাবিতে এবং প্যারিস কমিউনের সমর্থনে মিছিল করেন।
১৮৭২ থেকে ১৮৭৪ সালের মধ্যে সোর্গে প্রথম আন্তর্জাতিকের সাধারণ স্মপাদক হিসেবে দায়িত্ব পালন করেন।
Citations
উৎসসমূহ
পিয়ত্র লাভরভ
পিয়ত্র লাভরোভিচ লাভরভ (; ; alias Mirtov (); (২ জুন, (১৪ জুন N.S.), ১৮২৩ – ২৫ জানুয়ারি (৬ ফেব্রুয়ারি N.S.), ১৯০০) ছিলেন একজন বিখ্যাত রুশীয় নারোদবাদের তাত্ত্বিক, দার্শনিক, প্রচারক, এবং সমাজবিজ্ঞানী। তিনি প্রথম আন্তর্জাতিকের সদস্য এবং প্যারিস কমিউনের অংশগ্রহণকারী ছিলেন।
ওয়াইলি প্রতিলিপিকরণ
ওয়াইলি প্রতিলিপিকরণ (Wylie transliteration) পদ্ধতি তিব্বতী লিপিকে ইংরেজী ভাষায় প্রচলিত বর্ণমালায় প্রকাশ করার একটি পদ্ধতি বিশেষ। ১৯৫৯ খ্রিষ্টাব্দে টারেল ভার্ল ওয়াইলি এই পদ্ধতি উদ্ভাবন করেন। এই পদ্ধতিতে তিব্বতী উচ্চারণের বদলে তিব্বতী লিপিকে প্রাধান্য দেওয়া হয়।
তিব্বতী ভাষার চারটি স্বরবর্ণকে নিম্নলিখিত ভাবে ওয়াইলি প্রতিবর্ণীকরণে প্রকাশ করা হয়।
কোন শব্দাংশে উপরোক্ত কোন স্বরচিহ্নই না থাকলে, ইংরেজী "a" (উচ্চারণ আ) অক্ষর দ্বারা সেই ཨ་ স্বরকে লেখা হয়।
তিব্বতী ভাষার ব্যঞ্জনবর্ণগুলি নিম্নলিখিত ভাবে ওয়াইলি প্রতিবর্ণীকরণে প্রকাশ করা হয়।
ওয়াইলি প্রতিবর্ণীকরণের পূর্বেকার প্রচলিত অন্যান্য প্রতিবর্ণীকরণ পদ্ধতিতে অনেক সময় কোন শব্দ বা শব্দাংশের মধ্যের মূল বর্ণগুলিকে জোর দেওয়ার জন্য ইংরেজীতে বড় করে লেখা হত। তিব্বতী অভিধানগুলি মূল বর্ণ অনুযায়ী সাজানো থাকে এবং মূল বর্ণের সামনে অবস্থিত ব্যঞ্জনবর্ণের উচ্চারণ হয় না। তাই মূল বর্ণ দ্বারা কোন শব্দের উচ্চারণ ভালো করে বোঝা যায়। কিন্তু ওয়াইলি প্রতিবর্ণীকরণ পদ্ধতিতে ইংরেজী ব্যাকরণের সঙ্গে সামঞ্জস্য রেখে মূল বর্ণের পরিবর্তে শব্দ বা শব্দাংশের প্রথম বর্ণকে বড় করে লেখা হয়। উদহারণ স্বরূপ বলা যায় যে, কাগ্যু ধর্মীয় গোষ্ঠীকে "bKa' brgyud" না লিখে "Bka' brgyud" লেখা হয়।
ইউটিসি+১২:০০
ইউটিসি+১২:০০ হল একটি সময় অঞ্চল, যা ইউটিসি থেকে ১২ ঘণ্টা এগিয়ে।
মার্শাল দ্বীপপুঞ্জে, ক্বাজালেন আটল, আগস্ট ২১, ১৯৯৩ তারিখ এড়ানোর দ্বারা আন্তর্জাতিক তারিখ রেখার পূর্ব গোলার্ধ পাশ থেকে ২৪ ঘণ্টা এগিয়ে।"
লারস পিটার হ্যান্সেন
লারস পিটার হ্যান্সেন ২০১৩ সালে অর্থনীতিতে নোবেল পুরস্কার লাভ করেন।
হ্যান্সেন উটাহ স্টেট ইউনিভার্সিটি থেকে ১৯৭৪ সালে গণিতে বিএসসি ডিগ্রি অর্জন করেন। ১৯৭৮ সালে ইউনিভার্সিটি অব মিনেসোটা থেকে অর্থনীতিতে পিএইচডি ডিগ্রি অর্জন করেন। তিনি ১৯৭৮ সালে কার্নেগী মেলন ইউনিভার্সিটিতে সহকারী অধ্যাপক হিসেবে যোগদান করেন রবং ১৯৮০ সালে সহযোগী অধ্যাপক পদে উন্নীত হন। ১৯৮১ সালে শিকাগো বিশ্ববিদ্যালয় এ সহযোগী অধ্যাপক পদে যোগদান করেন এবং ১৯৮৪ সালে পূর্ণ অধ্যাপক পদে উন্নীত হন।
থিওডোর কোর্নার
কার্ল থিওডোর কোর্নার (Carl Theodor Körner) (* জন্ম: ২৩ সেপ্টেম্বর, ১৭৯১ ড্রেসডেনে; †মৃত্যু: ২৬ আগস্ট, ১৮১৩, রোজেনাউতে) ছিলেন একজন জার্মান রোমান্টিক কবি ও সেনাসদস্য। কিছুদিন তিনি ভিয়েনায় অতিবাহিত করেন এবং সেখানে হালকা কমেডি এবং বার্গথিয়েটারের জন্য কিছু লেখালেখি করেন। পরে নেপোলিয়নের বিরুদ্ধে তিনি সশস্ত্র মুক্তিসংগ্রামে যোগ দেন। এইসময় তিনি অনেক যুদ্ধে ব্যক্তিগত শৌর্য প্রদর্শন করেন এবং তাঁর দেশাত্মবোধক কবিতার মাধ্যমে তাঁর সহযোদ্ধাদের উৎসাহিত করেন। এই কবিতাগুলোর ভেতরে ছিল বিখ্যাত “"Schwertlied"" (“তরবারি সংগীত"), যা তাঁর মৃত্যুর ঠিক আগে এক রণাঙ্গনে তিনি রচনা করেন। এছাড়া তিনি লেখেন “"Lützows wilde Jagd"" ("লুটজাভের পাগলা পশ্চাদ্বধন"), যার প্রতিটাকে গান করে গেয়েছেন কার্ল মারিয়া ভন ওয়েবের এবং ফ্রানয শুলবার্ট। তাঁকে প্রায়ই জার্মানির তাইরতায়ুস (“"Tyrtaeus"”) বলে ডাকা হয়।
ইউরেশীয় গেছোচড়ুই
ইউরেশীয় গেছোচড়ুই (বৈজ্ঞানিক নাম: "Passer montanus") বা লালচেমাথা চড়ুই Passeridae (প্যাসারিডি) গোত্র বা পরিবারের অন্তর্গত "Passer" (প্যাসার) গণের অন্তর্ভুক্ত এক প্রজাতির চড়ুই। পাখিটি বাংলাদেশ, ভারত ছাড়াও এশিয়া, ইউরোপ ও আফ্রিকার বিভিন্ন দেশে দেখা যায়। ইউরেশীয় গেছোচড়ুইয়ের বৈজ্ঞানিক নামের অর্থ "পাহাড়ি চড়ুই" (লাতিন: "passer" = চড়ুই, "montanus" = পাহাড়ি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ কোটি ৮৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি।
ইউরেশীয় গেছোচড়ুইের চাঁদি ও ঘাড় লালচে-বাদামি এবং দুই গালে সাদার ওপর কালো ছোপ থাকে। এ বৈশিষ্ট্য দেখে পাতি চড়ুই থেকে এদের সহজে আলাদা করা যায়। এছাড়া পূর্ণবয়স্ক স্ত্রী-পুরুষ দুটোই দেখতে একরকম; অপ্রাপ্তবয়স্ক পাখি একটু ফ্যাকাসে বর্ণের। ইউরেশিয়া আর দক্ষিণ-পূর্ব এশিয়ার উষ্ণ অঞ্চলসমূহে এরা প্রজনন করে এবং এসব অঞ্চলে এদের গেছোচড়ুই নামে ডাকা হয়। যুক্তরাষ্ট্রে এ পাখিটি অবমুক্ত করা হয়েছে এবং সেখানে এদের নাম জার্মান চড়ুই। মূলত আমেরিকান গেছোচড়ুই থেকে আলাদা করার জন্য এদের এমন নামকরণ হয়েছে। ইউরেশীয় গেছোচড়ুইের অনেকগুলো উপপ্রজাতি থাকলেও তাদের মধ্যে দৃষ্টিগ্রাহ্য পার্থক্য নেই বললেই চলে।
বন খঞ্জন
বন খঞ্জন (বৈজ্ঞানিক নাম: "Dendronanthus indicus") Motacillidae (মোটাসিলিডি) গোত্র বা পরিবারের অন্তর্গত Dendronanthus (ডেন্ড্রোন্যান্থাস) গণের অন্তর্ভুক্ত একমাত্র প্রজাতি। পাখিটি বাংলাদেশ, ভারত ছাড়াও দক্ষিণ, পূর্ব ও দক্ষিণ-পূর্ব এশিয়ার বিভিন্ন দেশে দেখা যায়। বন খঞ্জন বৈজ্ঞানিক নামের অর্থ "ভারতীয় গেছো তুলিকা" (গ্রিক: "dendron" = গাছ, "anthus" = তুলিকা, "indicus" = ভারতের)। সারা পৃথিবীতে এক বিস্তীর্ণ এলাকা জুড়ে এরা বিস্তৃত, প্রায় ৩৭ লক্ষ ১০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। অন্যসব খঞ্জনের মত এদের লেজ ওপর-নিচে নাচে না বরং পাশাপাশি অনবরত নড়ে। এছাড়া খঞ্জন প্রজাতির পাখিদের মধ্যে এরাই একমাত্র প্রজাতি যারা গাছের ডালে বাসা বানায়। মূলত বনাঞ্চলে দেখা যায় বলে এদের নাম হয়েছে বন খঞ্জন।
বিনয় কুমার
রঙ্গনাথ বিনয় কুমার (; জন্ম: ১২ ফেব্রুয়ারি, ১৯৮৪) কর্ণাটক রাজ্যের দাবাঙ্গিরি এলাকায় জন্মগ্রহণকারী একজন ভারতীয় ক্রিকেটার। ভারতীয় ক্রিকেট দলের অন্যতম সদস্য হিসেবে টেস্ট ম্যাচ, একদিনের আন্তর্জাতিক এবং টুয়েন্টি২০ স্তরে খেলছেন। ডানহাতি মিডিয়াম ফাস্ট বোলার হিসেবে ঘরোয়া ক্রিকেটে নিজ রাজ্যদল কর্ণাটকে এবং ইন্ডিয়ান প্রিমিয়ার লীগে (আইপিএল) রয়্যাল চ্যালেঞ্জার্স দলের পক্ষে খেলে থাকেন।
কর্ণাটক রাজ্যের দাবাঙ্গিরি এলাকায় জন্মগ্রহণকারী বিনয়ের বাবা একজন অটো রিকশা চালক। দাবাঙ্গিরির এক সরকারি বিদ্যালয়ে অধ্যয়ন শেষে এ.আর.জি. আর্টস এন্ড কমার্স কলেজ থেকে বাণিজ্যে স্নাতক ডিগ্রী লাভ করেন।
২০০৪-০৫ মৌসুমে কর্ণাটকের হয়ে রঞ্জি ট্রফি প্রতিযোগিতায় বাংলার বিপক্ষে অংশগ্রহণের মাধ্যমে প্রথম-শ্রেণীর ক্রিকেটে অভিষেক ঘটে বিনয়ের। ২০০৭-০৮ মৌসুমে রঞ্জি ট্রফির দ্বিতীয় সর্বোচ্চ উইকেট সংগ্রহকারীর ভূমিকায় অবতীর্ণ হন ১৮.৫২ রান গড়ে।
২০০৮ সালের ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলের সাথে চুক্তিবদ্ধ হন। ২০১০ সাল পর্যন্ত রয়্যাল চ্যালেঞ্জার্স দলের হয়ে আইপিএলে খেলেন। এ সময়ে তিনি "দাবাঙ্গিরি এক্সপ্রেস" নামে পরিচিতি পান। ২০১১ সালে কুচি তুস্কার্স কেরালা দলে খেলে ২০১২ সালে পুণরায় রয়্যাল চ্যালেঞ্জার্স ব্যাঙ্গালোরে ফিরে আসেন ১ মিলিয়ন মার্কিন ডলারের বিনিময়ে।
২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম দক্ষিণ আফ্রিকা ক্রিকেট দল
দক্ষিণ আফ্রিকা ও পাকিস্তান জাতীয় ক্রিকেট দল ১৪ অক্টোবর, ২০১৩ তারিখ থেকে ১৫ নভেম্বর, ২০১৩ তারিখ পর্যন্ত সংযুক্ত আরব আমিরাত সফর করে। এ সফরে দুইটি টেস্ট, পাঁচটি একদিনের আন্তর্জাতিক ও দুইটি টুয়েন্টি২০ আন্তর্জাতিক ক্রিকেট খেলায় দল দু’টি একে-অপরের বিরুদ্ধে প্রতিদ্বন্দ্বিতা করে।
তৃপ্তি মিত্র
তৃপ্তি মিত্র () ডাকনাম তৃপ্তি ভাদুড়ী (২৫ অক্টোবর, ১৯২৫ – ২৪ মে, ১৯৮৯) ছিলেন বাংলা ভাষার থিয়েটার ও চলচ্চিত্রের জনপ্রিয় ভারতীয় অভিনেত্রী এবং শম্ভু মিত্রের স্ত্রী যিনি নাটক পরিচালনার জন্য খ্যাত ছিলেন এবং ১৯৪৮ সালে "বহুরূপী" নাট্যদল প্রতিষ্ঠায় সহযোগিতা করেন। তিনি যুক্তি তক্কো আর গপ্পো, ধরতি কে লাল ইত্যাদি সিনেমায় অভিনয় করেছিলেন।
তিনি ১৯৬২ সালে সংগীত নাটক একাডেমী পুরস্কার অর্জন করেন যা গুরুত্বপূর্ণ অবদানের জন্য শিল্পীদের প্রদান করে সংগীত নাটক একাডেমী এবং ১৯৭১ সালে পদ্মশ্রী পুরস্কার পান।
তৃপ্তি মিত্র ২৫ অক্টোবর, ১৯২৫ ঠাকুরগাঁয়ে জন্মগ্রহণ করেন। তাঁর পিতার নাম আশুতোষ ভাদুড়ী এবং মাতার নাম শৈলবালা দেবী। ১৯৪৫ সালের ডিসেম্বরে তিনি শম্ভু মিত্রের সাথে তাঁর বিয়ে হয়। তাঁর কন্যা শাঁওলি মিত্র একজন অভিনেত্রী।
১৯৪৮ সালে শম্ভু মিত্র এবং তৃপ্তি মিত্র তাদের নিজেদের নাট্যদল "বহুরূপী" প্রতিষ্ঠা করেন। তিনি ১৯৫৯ সালে ঢাকায় "জাগো হুয়া সাভেরা" নামের উর্দু সিনেমায় অভিনয় করেন যেটি মানিক বন্দ্যোপাধ্যায়ের পদ্মা নদীর মাঝি উপর ভিত্তি করে নির্মিত হয়। তিনি ১৯৮৯ সালের ২৪ মে মৃত্যুবরণ করেন।
এলিয়ানর ক্যাটন
এলিয়ানর ক্যাটন (; জন্ম: ২৪ সেপ্টেম্বর, ১৯৮৫) কানাডার অন্টারিও প্রদেশের লন্ডন এলাকায় জন্মগ্রহণকারী নিউজিল্যান্ডের বিশিষ্ট মহিলা লেখক। তিনি তার নিজস্ব দ্বিতীয় উপন্যাস দ্য লুমিনারিজের জন্য ২০১৩ সালের ম্যান বুকার পুরস্কার লাভ করেন।
ক্যাটনের বাবা নিউজিল্যান্ডীয় স্নাতকের ছাত্র হিসেবে ওয়েস্টার্ন অন্টারিও বিশ্ববিদ্যালয়ের ছাত্র হিসেবে কানাডায় ডক্টরেট অর্জনের জন্য পড়াশোনা করেন। সেখানেই ক্যাটনের জন্ম হয়। ছয় বছর বয়সে তার পরিবার নিউজিল্যান্ডে ফিরে আসেন ও ক্রাইস্টচার্চে বড় হন ক্যাটন। অতঃপর বার্নসাইড হাই স্কুলে অধ্যয়ন করেন। ক্যান্টারবারি বিশ্ববিদ্যালয়ে ইংরেজি বিষয়ে পড়াশোনা করেন। ওয়েলিংটনের ভিক্টোরিয়া বিশ্ববিদ্যালয়ে স্নাতকোত্তর ডিগ্রী অর্জন করেন।
আইওয়া রাইটার্স ওয়ার্কশপ কর্তৃক ২০০৮ সালে ফেলোশীপ লাভ করেন। ২০০৯ সালে "সাহিত্যে বর্ষসেরা সোনালী তরুণী" হিসেবে বিবেচিত হন। বর্তমানে তিনি অকল্যান্ডে বসবাস করছেন ও ম্যানুকাউ ইন্সটিটিউট অব টেকনোলজিতে সৃষ্টিশীল লেখা বিষয়ে শিক্ষকতা করছেন।
স্নাতকোত্তর শ্রেণীর অভিসন্দর্ভ হিসেবে ২০০৮ সালে দ্য রিহিয়ার্সাল শিরোনামে তিনি তার প্রথম উপন্যাস রচনা করেন। এ উপন্যাসে শিক্ষক ও মাধ্যমিক বিদ্যালয়ে পড়ুয়া ছাত্রীর মধ্যকার সম্পর্ক ও প্রতিক্রিয়া সম্পর্কে ব্যক্ত করা হয়েছে।
দ্বিতীয় উপন্যাস দ্য লুমিনারিজ ২০১৩ সালে প্রকাশিত হয়। ১৮৬৬ সালে নিউজিল্যান্ডের সোনার খনিকে কেন্দ্র করে রচনা করা হয়। এ উপন্যাসটি ২০১৩ সালের ম্যান বুকার পুরস্কারের সংক্ষিপ্ত তালিকায় স্থান পায় ও মাত্র ২৮ বছর বয়সে সর্বকনিষ্ঠ লেখক হিসেবে ক্যাটন বুকার পুরস্কার বিজয়ী হন। এছাড়াও, ২৭ বছর বয়সে ম্যান বুকার পুরস্কারের সংক্ষিপ্ত তালিকায় স্থান পেয়েছিলেন তিনি।
৮৩২ পৃষ্ঠায় রচিত "দ্য লুমিনারিজ" বুকার পুরস্কারের ৪৫ বছরের ইতিহাসে সর্ববৃহৎ সাহিত্য-কর্ম হিসেবে পুরস্কার জয় করে। বিচারকমণ্ডলীর সভাপতি রবার্ট ম্যাকফারল্যান মন্তব্য করেন যে, "এ সাহিত্য-কর্মটি অতিশয় উজ্জ্বল কর্ম হিসেবে বিবেচিত। এটি প্রকৃতই দীপ্তময় কর্ম। এটি ব্যাপক এবং কোনরূপ বিচ্ছিন্ন ঘটনা নয়।" ১৫ অক্টোবর, ২০১৩ তারিখে লন্ডনের গিল্ডহলে ডাচেস অব কর্নওয়ালের কাছ থেকে এলিয়ানর ক্যাটন পুরস্কার গ্রহণ করবেন।
বাদিয়াখালী ইউনিয়ন
বাদিয়াখালী ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন।
এই ইউনিয়নের আয়তন ৫৭৪৮ একর (৯ বর্গ কিলোমিটার) ।
গাইবান্ধা জেলা শহর থেকে ১৩ কিঃ মিঃ দক্ষিণে গাইবান্ধা সাঘাটা ফুলছড়ি সড়কে ঘেষেবাদিয়াখালী ষ্টেশন রোডে নুরুলগঞ্জ হাটের পশ্চিম পার্শ্বে তালুক রিফাইতপুর মৌজায় সদর উপজেলার বাদিয়াখালী ইউনিয়ন অবস্থিত। ইউনিয়নের পূর্বে উদাখালী ইউ.পি, দক্ষিণে পদুম শহর ইউ.পি, পশ্চিমে মনোহরপুর ইউ.পি, এবং উত্তরে বোয়ালী ইউ.পি।
কথিত আছে অনেক আগে বাদিয়ারা বসবাস ও ব্যবসা বাণিজ্য করত সে থেকেই এ এলাকার নাম করন হয় বাদিয়াখালী।
এ ইউনিয়নের বেশির ভাগ লোক কৃষি কাজ করে।
লক্ষ্মীপুর ইউনিয়ন, গাইবান্ধা সদর
লক্ষ্মীপুর ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন।
এই ইউনিয়নের আয়তন ৫৫৭৪ একর।
গাইবান্ধা সদর উপজেলা হতে ১৪ কিলোমিটার উত্তরে গাইবান্ধা সনু্দরগঞ্জ সড়কের উভয় পার্শে হাট লক্ষ্মীপুর নামক স্থানে লক্ষ্মীপুর ইউনিয়ন অবস্থিত।
লক্ষ্মীপুর ইউনিয়নের দক্ষিণে কুপতলা ও খোলাহাটি ইউনিয়ন, পূর্বে মালিবাড়ি ইউনিয়ন, পশ্চিমে সাদুল্লাপুর উপজেলার কামারপাড়া ইউনিয়ন এবং উত্তরে সুন্দরগঞ্জ উপজেলার ধোপাডাংগা ও ছাপড়হাটি ইউনিয়ন অবস্থিত।
হিন্দুদের সম্পদের দেবী লক্ষ্মীরনামে তৎকালীন হিন্দু জমিদারেরা এই এলাকার নাম লক্ষ্মীপুর রাখেন। তখন থেকে এই ইউনিয়ন লক্ষ্মীপুর ইউনিয়ন নামে পরিচিত লাভ করে।
২০১১ সালের আদম শুমারি অনুযায়ী নারী ১৬,১৯১ জন ও পুরুষ ১৫,৫০৩ জন।
এ ইউনিয়নের বেশির ভাগ লোক কৃষি কাজ করে।
মালিবাড়ী ইউনিয়ন
মালিবাড়ী ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন।
এই ইউনিয়নের আয়তন ৫১১৮ একর (২০.৭২ বর্গ কিলোমিটার) ।
ইউনিয়নে গ্রামের সংখ্যা ৫টি ও মৌজার সংখ্যা ৫টি
২০১১ সালের আদম শুমারি অনুযায়ী জনসংখ্যা ২৭৬১৫ জন।
শিক্ষার হার ৫৯%
কুপতলা ইউনিয়ন
কুপতলা ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন।
এই ইউনিয়নের আয়তন ৫১২৫ একর (২০.৭৫ বর্গ কিলোমিটার) ।
গাইবান্ধা জেলা শহর থেকে ৯ কিমি উত্তর পশ্চিমে গাইবান্ধা হাট লক্ষীপুর সড়ক ঘেষে গোডাউনবাজার নামক স্থানে সদর উপজেলার কুপতলা ইউনিয়নের অবস্থান।
এর পূর্বে খোলাহাটি ও ঘাগোয়া এবং লক্ষীপুর ইউপি দক্ষিণে খোলাহাটি, বল্লমঝাড় ইউপি, পশ্চিমে কামারপাড়া এবং উত্তরে লক্ষীপুর ইউপি।
কথিত আছে অনেক আগে গোডাউন বাজারে বিরাট বড় কুপ ছিল সে থেকেই এ এলাকার নামকরণ হয় কুপতলা।
ইউনিয়নের জনসংখ্যা পুরুষ ১৩,৯৪০ জন ও মহিলা ১৪,৮৯৩ জন।
শিক্ষার হার ৬৮%
এ ইউনিয়নের বেশির ভাগ লোক কৃষি কাজ করে।
শহর
শহর হল অপেক্ষাকৃত বড় এবং স্থায়ী নিবাস। কিভাবে একে অর্থের দিক দিয়ে নগর থেকে আলাদা করা হয়, সে বিষয়ে ভিন্নমত রয়েছে। তবে অনেক শহরের নিজস্ব প্রশাসন, ইতিহাস এবং আইন রয়েছে।
সাধারণত শহরের নিজস্ব বিভিন্ন ব্যবস্থা থাকে, যেমন: পয়োঃনিষ্কাশন, মাটির ব্যবহার, বাড়িঘর, পরিবহন ইত্যাদি। শহরের উন্নতি মানুষ এবং ব্যবসার প্রসার ঘটাতে সহায়তা করে। শহর প্রায়শই গ্রাম দ্বারা পরিবেষ্টিত থাকে। এখানে চাকরির সুযোগ-সুবিধাও বেশি থাকে। ক্রমে একটি শহরের আশেপাশের এলাকাগুলোও শহরে চলে আসতে থাকে।
শহর কেন উৎপত্তি লাভ করে সে বিষয়ে কোন নির্ধারিত প্রমাণ নেই। তবে অনেক তত্ত্ববিদ ধারণা করেন, কিছু মৌলিক প্রয়োজন মেটানোর তাগিদেই শহর জন্মলাভ করে।
ধারণা করা হয়, কৃষি বিপ্লব শহর সৃষ্টির মূল। এই বিপ্লব কৃষির উদ্ভাবন করায়। এরফলে মানুষ খাদ্য উৎপাদনের তাগিদে স্থায়ীভাবে একস্থানে বসবাস শুরু করে। এই ঘন জনবসতির ফলেই ধীরে ধীরে শহর গড়ে ওঠে। পল বাইরোচ তাঁর "শহর এবং অর্থনৈতিক উন্নতি" বইয়ে বলেন, কৃষির ফলেই মানুষ একসাথে বসবাস করার প্রয়োজন অনুভব করে এবং এই মৌলিক প্রয়োজন মেটানোর জন্যই মানুষ শহর গড়ে তোলে।
গ্রামীণ তত্ত্ববিদ জেন জ্যাকবস বলেন, শহরের উৎপত্তিই কৃষির আবিষ্কারকে তরান্বিত করে, তবে তাঁর এ যুক্তি অকাট্য বলে মেনে নেয়া হয় না।
বিভিন্ন দেশে বিভিন্নভাবে শহরকে সাজানো হয়। তবে অধিকাংশ ক্ষেত্রেই গ্রিড পদ্ধতিতে শহর তৈরি হয়। হাজার বছর আগে চীনে এই পদ্ধতি অনুসরণ করা হয়েছিল। আলেকজান্ডার দ্য গ্রেটের পরিকল্পনাবিদ ডিনোক্রেটস অব রোডস এই পরিকল্পনা করেছিলেন।
রংবাজ (২০১৩-এর চলচ্চিত্র)
রংবাজ ১১ই অক্টোবর, ২০১৩ সালে মুক্তিপ্রাপ্ত একটি বাংলা চলচ্চিত্র। রাজা চন্দ পরিচালিত, সুরিন্দর ফিল্মস প্রযোজিত এই চলচ্চিত্রে মুখ্য ভূমিকায় আছেন দেব এবং কোয়েল মল্লিক। চলচ্চিত্রটি রাম চরন তেজা অভিনীত "চিরুঠা"র পুনঃনির্মান।
এই গল্পের কাহিনী "রাজ" (দেব) নামক এক ব্যক্তিকে নিয়ে এগোয়, যে তার বাবার হত্যার প্রতিশোধ নিতে চায়। ১০ বছর বয়সে সে সবকিছু হারায়। এরপর সে থাইল্যান্ডের রাজধানী ব্যাংককে যায় এবং গল্প নতুন মোড় নেয়।
এবং আরো অনেকে।
এই চলচ্চিত্রে মোট সাতটি গান রয়েছে। বিখ্যাত সংগীত পরিচালক জিৎ গাঙ্গুলী এই ছবির সংগীত পরিচালনা করেন। রাজা চন্দ, প্রসেন এই চলচ্চিত্রের জন্য গান লেখেন।
ক্যামিলা, ডাচেস অব কর্নওয়াল
ক্যামিলা, ডাচেস অব কর্নওয়াল, জিসিভিও, সিএসএম (; জন্ম: ১৭ জুলাই, ১৯৪৭) ব্রিটেনের রাণী দ্বিতীয় এলিজাবেথের জ্যেষ্ঠ পুত্র ও রাজসিংহাসনের প্রত্যাশী চার্লস, প্রিন্স অব ওয়েলসের দ্বিতীয় স্ত্রী। সাবেক পার্কার বোলসের বিবাহের পূর্বেকার নাম ছিল ক্যামিলা রোজমেরি।
ক্যামিলা’র প্র-মাতামহী "অ্যালিস কেপেল" ছিলেন চার্লসের পূর্ব-পুরুষ রাজা সপ্তম এডওয়ার্ডের মিস্ট্রেস। চার্লসকে বিয়ে করে তিনি রাজকীয় ও ব্রিটেনের অভিজাত শ্রেণীর স্তরে পৌঁছেন।
বিয়ের পূর্বে ১৯৭০ সালে এক পোলো খেলায় চার্লসের সাথে তাঁর সাক্ষাৎ ঘটে ও সম্পর্ক গড়ে উঠে। অনেকের ধারণা, চার্লস তাঁকে বিয়ের প্রস্তাব দিয়েছিলেন। তবে ক্যামিলাকে ভবিষ্যৎ রাজার যোগ্য সহধর্মীনি হিসেবে বিবেচনা করা হয়নি। তারপরও তিনি প্রিন্স চার্লসের বন্ধুদের একজন হিসেবে ছিলেন। ১৯৭৩ সালে অ্যান্ড্রু পার্কার বোলস নামীয় এক সেনা কর্মকর্তা ও চার্লসের বন্ধুকে বিয়ে করেন ক্যামিলা। বিয়ের কয়েক বছর পর থেকেই চার্লসের সাথে সম্পর্কের উন্নয়ন ঘটতে থাকে। ১৯৯৫ সালে তাঁদের মধ্যে বিবাহ-বিচ্ছেদ ঘটে। এ সংসারে তাঁর "টম" ও "লরা" নাম্নী দুই সন্তান রয়েছে। বিবাহ-বিচ্ছেদের অল্প কিছুদিন পর পার্কার বোলসও তাঁর মিস্ট্রেসকে বিয়ে করেন।
১৯৮০-এর দশকে লয়েড’স অব লন্ডনে বিনিয়োগকারী ছিলেন যা "অর্থ হারানোর কেলেঙ্কারীতে" পড়ায় তাঁর জীবনধারা সম্পর্কে ব্যাপকভাবে জানা যায়। ক্যামিলা ঘোড়দৌঁড়ে পারদর্শী ও গ্রামে শিয়াল শিকারে বেরুতেন যা ২০০৫ সাল থেকে নিষিদ্ধ ঘোষণা করা হয়।
১৯৮১ সালে চার্লস প্রিন্সেস অব ওয়েলস ডায়ানাকে বিয়ে করেন। ১৯৯২ সালে চার্লস-ডায়ানার মধ্যকার বৈবাহিক সম্পর্কে চির ধরতে শুরু করে, যার জন্য প্রচ্ছন্নভাবে ক্যামিলা’র প্রভাব পড়েছিল। চার্লস ও ডায়ানা’র বিবাহ-বিচ্ছেদ ঘটে ১৯৯৬ সালে। কিন্তু সাধারণ জনগণের মধ্যে চার্লস-ক্যামিলা’র সম্পর্ক গ্রহণযোগ্যতা পায়নি। ডায়ানা’র মৃত্যুর পর উভয়ে দম্পতি হিসেবে স্বীকৃতি পান।
১০ ফেব্রুয়ারি, ২০০৫ তারিখে রাণী দ্বিতীয় এলিজাবেথ জনসমক্ষে তাঁদের বাগদানের কথা ঘোষণা করেন ও ৮ এপ্রিল, ২০০৫ তারিখে তাঁদের বিয়ের তারিখ নির্ধারণ করা হয়। কিন্তু, পোপ দ্বিতীয় জন পলের শবযাত্রা অনুষ্ঠানের কারণে ৪ এপ্রিল, ২০০৫ তারিখে তা পুণঃনির্ধারণ করা হয় ৯ এপ্রিলে।
৯ এপ্রিল, ২০০৫ তারিখে প্রিন্স চার্লস ও ক্যামেলিয়া পরস্পর বিবাহ-বন্ধনে আবদ্ধ হন। তারপর থেকেই তিনি নতুন পদবী পান "হার রয়্যাল হাইনেস দ্য ডাচেস অব কর্নওয়াল"। বাগদানপর্বে বলা হয় যে, ক্যামিলা "দ্য প্রিন্সেস অব ওয়েলস" নামে পরিচিত হতে পারবেন না। এর প্রধান কারণ ছিল, প্রিন্স চার্লসের অসম্ভব জনপ্রিয় প্রথম স্ত্রী ডায়ানা, প্রিন্সেস অব ওয়েলসের সাথে বিবাহ-বিচ্ছেদ হওয়া স্বত্ত্বেও ডায়ানা ১৯৮১ থেকে ১৯৯৭ সালে মৃত্যুর পূর্ব-পর্যন্ত এ পদবীধারী ছিলেন।
বাকিংহ্যাম প্রাসাদের কাছাকাছি সেন্ট জেমসে’স প্যালেসের ক্ল্যারেন্স হাউসে বসবাস করছেন চার্লস-ক্যামিলা দম্পতি। সেখানে প্রিন্স চার্লসের সন্তান প্রিন্স উইলিয়াম, ডিউক অব কেমব্রিজ এবং প্রিন্স হ্যারিও বসবাস করেন।
সিগেট টেকনোলজি
সিগেট টেকনোলজি পিএলসি একটি মার্কিন স্টোরেজ কোম্পানি। সিগেট প্রথম ৫.২৫ ইঞ্জি হার্ডডিস্ক তৈরি করে। আশির দশকে তারা মাইক্রোকম্পিউটার বাজারে অন্যতম সরবরাহকারী ছিল। ১৯৯১ সালে তারা ৭২০০ আরপিএম হার্ডডিস্ক তৈরি করে। ২০০৬ সালে তারা ম্যাক্সটর এবং ২০১১ সালে স্যামসাং এর হার্ডডিস্ক এর ব্যবসা কিনে নেয়।
লস আলামস ন্যাশনাল ল্যাবরেটরী
লস আলামস ন্যাশনাল ল্যাবরেটরী মার্কিন যুক্তরাষ্ট্রের দুটি গবেষণাগারের একটি যেখানে নিউক্লিয়ার অস্ত্র নিয়ে গোপন গবেষণা হয়। এটি মার্কিন যুক্তরাষ্ট্রের ডিপার্টমেন্ট অব এনার্জি এর একটি গবেষণাগার। এটি নিউ মেক্সিকোতে অবস্থিত। এটি পৃথিবীর অন্যতম বৃহৎ বিজ্ঞান ও প্রযুক্তি প্রতিষ্ঠান। এখানে জাতীয় নিরাপত্তা, মহাকাশ, নবায়নযোগ্য শক্তি, সুপারকম্পিউটিং, ওষুধ, ন্যানোপ্রযুক্তি প্রভৃতি নিয়ে গবেষণা হয়। এই প্রতিষ্ঠানে প্রায় ৯০০০ মানুষ কাজ করে। এর কর্মীদের এক-তৃতীয়াংশ পদার্থবিজ্ঞানের, এক-চতুর্থাংশ প্রকৌশলী, এক-ষষ্ঠাংশ রসায়ন ও ভৌতবিজ্ঞানের এবং অবশিষ্টাংশ গণিত, কম্পিউটার বিজ্ঞান, জীববিজ্ঞান, জীববিজ্ঞান ও ভূবিজ্ঞান নিয়ে কাজ করে।
লক্ষ্মীপুর ইউনিয়ন
লক্ষ্মীপুর ইউনিয়ন নামে বাংলাদেশের গাইবান্ধা ও চাঁদপুর জেলায় আলাদা দুইটি ইউনিয়ন রয়েছে।
লক্ষ্মীপুর ইউনিয়ন দ্বারা বুঝানো যেতে পারে:
আব্দুর রউফ চৌধুরী
আব্দুর রউফ চৌধুরী (মার্চ ১, ১৯২৯ - ফেব্রুয়ারি ২৩, ১৯৯৬) একজন বাংলাদেশী কথাসাহিত্যিক। তিনি একজন স্বল্পপ্রজ লেখক ছিলেন। পাঁচটি উপন্যাস, চারটি গল্পগ্রন্থ, চারটি প্রবন্ধ সংকলন, ১০টি গবেষণা ও ইতিহাস গ্রন্থ, ছয়টি ইসলাম বিষয়ে মৌল ও অনুবাদ রচনা, অন্যান পাঁচটি গ্রন্থ, দুটো কবিতাগ্রন্থ এই নিয়ে তাঁর রচনাসম্ভার। বাস্তবতার নিপুণ চিত্রণ, ইতিহাস ও রাজনৈতিক জ্ঞান, গভীর অন্তর্দৃষ্টি ও সূক্ষ্ম কৌতুকবোধ তাঁর রচনাকে দিয়েছে ব্যতিক্রমী সুষমা। বাংলা সাহিত্যে তিনি প্রশংসিত বাংলাদেশী লেখক।
আব্দুর রউফ চৌধুরী ১৯২৯ সালের ১লা মার্চ বাংলাদেশের হবিগঞ্জ জেলার মুকিমপুর গ্রামে জন্মগ্রহণ করেন। তার ডাক নাম রূপ। তাঁর বাবার নাম আজহর চৌধুরী এবং মায়ের নাম নাজমুন নেসা চৌধুরী। আব্দুর রউফ চৌধুরী মৌলভীবাজার কাশীনাথ স্কুল থেকে ১৯৪৩ সালে ম্যাট্রিকুলেশন পরীক্ষা এবং হবিগঞ্জ বৃন্দাবন কলেজ থেকে ১৯৪৫ সালে ইন্টারমিডিয়েট পাস করেন। এরপর হবিগঞ্জ বৃন্দাবন কলেজ-এ থেকে অনার্স পড়েন (১৯৪৭)।
আব্দুর রউফ চৌধুরীর কর্মজীবন শুরু হয় ব্যবসায়ের মাধ্যমে। তারপর প্রভাষক পদে যোগদানের মাধ্যমে। এরপর তিনি পাকিস্তান বিমানবাহিনীতে যোগ দেন। সরকারি কর্মকর্তা হিসেবে ব্রিটিশ বিমানবাহিনীতে যোগ দেন ১৯৬২ সালে। কর্মজীবনে ব্রিটিশ সরকারি কর্মকর্তা হিসেবে দায়িত্ব পালন করেন ১৯৮৯ সাল পর্যন্ত। ১৯৫১ সালে তিনি বিয়ে করেন। তাঁর স্ত্রীর নাম শিরীন চৌধুরী। মুক্তিযুদ্ধের সময় তিনি প্রবাসে মুক্তিযোদ্ধা সংগঠক হিসেবে দায়িত্ব পালন করেন ১৯৭১ সাল, গোপনে মুক্তিযোদ্ধাদের সঙ্গে যোগাযোগ রাখেন।
আব্দুর রউফ চৌধুরী প্রগতিশীল হবিগঞ্জ সাহিত্য পরিষদের এর সহ সভাপতি হিসেবে দায়িত্ব পালন করেছেন।
বাংলা একাডেমী আজীবন সদস্য পদ লাভ করেন (১৯৯৩)। তিনি শ্রেষ্ঠ লেখক হিসেবে হবিগঞ্জ গ্রন্থমেলা পুরস্কারে ভূষিত হন (১৯৯৫)।
সারা জীবন লড়াই করেছেন ডায়াবেটিস, নানাবিধ রোগে। ১৯৯৬ সালের ২৩শে ফেব্রুয়ারি আব্দুর রউফ চৌধুরী মৃত্যুবরণ করেন।
তুলনামূলক সাহিত্য
তুলনামূলক সাহিত্য () একটি একাডেমিক বিষয় যেখানে দুই বা ততোধিক ভাষাগত, সাংস্কৃতিক বা জাতিগত পটভূমি থেকে আগত সাহিত্য বিষয়ে আলোচনা বা গবেষণা করা হয়। সাধারণত ভিন্নতর ভাষার সাহিত্য নিয়ে এতে আলোচনা করা হয়; তবে একই ভাষাভাষী ভিন্নতর জাতিগোষ্ঠীর সাহিত্য নিয়েও আলোচনা হতে পারে।
সাধারণভাবে তুলনামূলক সাহিত্যের শিক্ষার্থী এবং একাডেমিকগণ একাধিক ভাষায় দক্ষতা অর্জন করেন; একই সাথে সেসকল ভাষার সাহিত্যগত ঐতিহ্য, সাহিত্য সমালোচনার ধারা এবং প্রধান সাহিত্যগুলো সম্পর্কে চর্চা রাখেন। এই একাডেমিক বিভাগটির আন্তর্বিভাগীয় বৈশিষ্ট্যের কারণে এ বিভাগের একাডেমিকেরা অনুবাদবিদ্যা, সমাজবিজ্ঞান, সমালোচনা তত্ত্ব, সংস্কৃতিবিদ্যা, ধর্মবিদ্যা, ইতিহাস ইত্যাদি বিষয়ে কিছুটা চর্চা রেখে থাকেন। একারণে, বিভিন্ন বিশ্ববিদ্যালয়ে তুলনামূলক সাহিত্য বিভাগের পাঠ্যক্রম নির্ধারণের ক্ষেত্রে এরকম বিবিধ বিভাগের একাডেমিকেরা অবদান রাখেন।
মু-নে-ব্ত্সান-পো
মু-নে-ব্ত্সান-পো () (রাজত্বকাল ৭৯৭(?) - ৮০৪ (?)) খ্রি-স্রোং-ল্দে-ব্ত্সানের পরবর্তী তিব্বত সম্রাট ছিলেন।
তিব্বত সম্রাট খ্রি-স্রোং-ল্দে-ব্ত্সানের মু-ত্রি-ব্ত্সান-পো, মু-নে-ব্ত্সান-পো, মু-তিগ-ব্ত্সান-পো এবং খ্রি-ল্দে-স্রোং-ব্ত্সান নামক চার পুত্র ছিল। এঁদের মধ্যে বড় মু-ত্রি-ব্ত্সান-পো কম বয়সে মারা যান। খ্রি-স্রোং-ল্দে-ব্ত্সান ৭৯৭ খ্রিষ্টাব্দে সিংহাসনের উত্তরাধিকার তাঁর দ্বিতীয় পুত্র মু-নে-ব্ত্সান-পোকে দিয়ে যান।
মু-নে-ব্ত্সান-পোর রাজত্বের সঠিক সময়কাল সম্বন্ধে ঐতিহাসিক তথ্য যথেষ্ট নয়। কোনো কোনো ঐতিহাসিকদের মতে তাঁর রাজত্ব মাত্র দেড় বছর টিকে ছিল। আবার অনেকে মনে করেন যে তিনি ৭৯৭ খ্রিষ্টাব্দ থেকে ৮০৪ খ্রিষ্টাব্দ পর্যন্ত রাজত্ব করেন।
দ্বা ব্ঝেদ গ্রন্থানুসারে মু-নে-ব্ত্সান-পো তাঁর পিতার অন্তিম সংস্কার বোন ধর্মরীতি অনুসারে না করে বৌদ্ধ ধর্মরীতি অনুসারে করেন। তিনি তাঁর রাজত্বে তিনবার সকলের জন্য ভূমি ও সম্পত্তির সমবন্টনের ব্যর্থ চেষ্টা করেন।
মু-নে-ব্ত্সান-পোর স্ত্রী সম্রাজ্ঞী ফোয়োংসার সৌন্দর্য্যে ঈর্ষান্বিত সম্রাটের মাতা ত্সেফোংসার নির্দেশে সম্রাট মু-নে-ব্ত্সান-পোকে বিষপান করিয়ে হত্যা করা হয়। মু-নে-ব্ত্সান-পোর কোন সন্তান না থাকায় তাঁর পরবর্তী ভাই মু-তিগ-ব্ত্সান-পো সিংহাসনের উত্তরাধিকারী হন। কিন্তু এক বর্ষীয়ান মন্ত্রীকে হত্যার অভিযোগে মু-তিগ-ব্ত্সান-পোকে ভূটান সীমান্তের নিকটে ল্হোডাক খার্চুতে নির্বাসনে পাঠিয়ে দেওয়া হয়। এর ফলে ৮০৪ খ্রিষ্টাব্দে মু-নে-ব্ত্সান-পোর কনিষ্ঠ ভ্রাতা খ্রি-ল্দে-স্রোং-ব্ত্সান তিব্বতের পরবর্তী সম্রাট হন।
খোকা ৪২০
খোকা ৪২০ একটি ২০১৩ সালের বাংলা চলচ্চিত্র। এই চলচ্চিত্রের নাম অভিনেতা দেবের "খোকাবাবু" চলচ্চিত্রের গান "খোকা ৪২০" থেকে নেয়া হয়েছে। এতে অভিনয় করেছেনঃ দেব, শুভশ্রী গাঙ্গুলী, নুসরাত জাহান, রজতাভ দত্ত, তাপস পাল প্রমুখ ব্যক্তি। এটি তেলেগু চলচ্চিত্র "বৃন্দাবনম"-এর কাহিনী থেকে নেয়া হয়েছে। খোকাবাবু চলচ্চিত্রের পরের এই চলচ্চিত্রটি পুরোপুরি রিমেক নয়। কারণ কেবল নাম আর নায়কের নাম ছাড়া কাহিনীগত কোনই মিল নেই। এই চলচ্চিত্রটি পশ্চিম বাংলায় বিশেষত গ্রামেই বিখ্যাত হয়।
এই চলচ্চিত্রের মুখ্য নায়ক "কৃষ" (দেব) এবং অভিনেত্রী "ভূমি" (শুভশ্রী গাঙ্গুলী)। "কৃশ" ধনাঢ্য ব্যক্তির সন্তান। সে "মেঘা"কে (নুসরাত জাহান) ভালবাসে। এ পর্যায়ে "মেঘা"র সাথে পরিচয় হয় "ভূমি"র। তারা দুইজনে বন্ধু হয়। "ভূমি" "মেঘা"কে তার সমস্যার কথা বলে যে তার এক কাকাতো ভাই তাকে বিয়ে করতে চায়, পরিবারও তাই চায়, কিন্তু সে চায় না। তাই "মেঘা" তাকে সাহায্য করার জন্য "কৃষ"কে "ভূমি"র প্রেমিক হিসেবে পাঠায়। "কৃষ" প্রথমে রাজি না হলেও পরে জোরাজুরি করায় রাজি হয়। কাহিনীর এক পর্যায়ে "কৃষ" সত্যি সত্যিই "ভূমি"কে ভালবেসে ফেলে। "ভূমি"ও তাকে ভালবাসে। এদিকে পরে জানা যায় "ভূমি" ও "মেঘা"র বাবা পরস্পরের সৎ ভাই ও শত্রু। "কৃষ" তাদেরকে এক করে দেয়। এদিকে "মেঘা"ও বুঝতে পারে "কৃষ" তার কাছ থেকে দূরে সরে গেছে। কাহিনী নতুন মোড় নেয় যখন হারাধন বন্দ্যোপাধ্যায় মারা যায় এবং এখানেই এটি তেলেগু চলচ্চিত্র "বৃন্দাবনম" থেকে পৃথক হয়ে যায়।স্যাভি গুপ্ত ও ঋষি চন্দ এই চলচ্চিত্রের সংগীত পরিচালনা করেন। তবে ৪ সুরকারকে এই সংগীত দেয়া হয়। তারা নিজেদের মত সুরারোপ করেন এবং সবচেয়ে ভালটাই বেছে নেয়া হয়। "খোকা ৪২০" সর্বমোট ৫১ কোটি টাকা আয় করে পাগলু ২কেও হারিয়ে দেয়।
জেমস ফকনার
জেমস পিটার ফকনার (; জন্ম: ২৯ এপ্রিল, ১৯৯০) তাসমানিয়া রাজ্যের লনসেস্টনে জন্মগ্রহণকারী অস্ট্রেলিয়ার ক্রিকেটার। নিজ রাজ্য দল তাসমানিয়ার পক্ষে খেলে থাকেন ছয় ফুট এক ইঞ্চি উচ্চতার অধিকারী ও ফিনিশার নামের পরিচিত জেমস ফকনার। অল-রাউন্ডার হিসেবে তিনি বামহাতি মিডিয়াম পেসার ও ডানহাতি ব্যাটসম্যানের ভূমিকায় মাঠে অবতীর্ণ হন। মাঝারি সারির ব্যাটসম্যান ও উদ্বোধনী বোলার হিসেবে অস্ট্রেলিয়া দলে গুরুত্বপূর্ণ অবদান রাখছেন।
তাসমানিয়া দলের পক্ষে তার বাবা পিটার ফকনার প্রথম-শ্রেণীর ক্রিকেটে অংশগ্রহণ করেছিলেন।
২০০৭ সালে অস্ট্রেলিয়ান ক্রিকেট একাডেমির উন্নয়ন দলে খেলেন ও ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে অন্তর্ভুক্ত হন। ২০১০-১১ মৌসুমে শেফিল্ড শিল্ডে ৩০ রান গড়ে ৩০০ রান ও ১৭.২২ রান গড়ে ৩৬ উইকেট লাভ করেন ফকনার। ২০১২ মৌসুমে তিনি তাসমানিয়া অনূর্ধ্ব-১৭ দলের অধিনায়কত্ব পালন করেন।
২০১২-১৩ মৌসুমের শেফিল্ড শিল্ডের চূড়ান্ত খেলায় ম্যান অব দ্য ম্যাচ নির্বাচিত হন ও দলকে তৃতীয়বারের মতো শিরোপা বিজয়ে সহায়তা করেন।
১ ফেব্রুয়ারি, ২০১২ তারিখে ভারতীয় দলের বিপক্ষে টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে অস্ট্রেলিয়ার পক্ষে অভিষেক ঘটে তার। ২০১৩ সালে অস্ট্রেলিয়া ক্রিকেট দলের অন্যতম সদস্যরূপে ইংল্যান্ড সফরে যান। ২১ আগস্ট, ২০১৩ তারিখে ওভালে অনুষ্ঠিত ৫ম টেস্টে ইংল্যান্ড দলের বিপক্ষে তার অভিষেক ঘটে। অস্ট্রেলীয় নির্বাচক জন ইনভারেরিটি ফকনারকে কোন কিছু করে দেখাতে পারে বলে আখ্যায়িত করেন। অন্যদিকে অস্ট্রেলীয় অধিনায়ক মাইকেল ক্লার্ক ফকনারের কিছু দুর্বলতা তুলে ধরেন যার ফলে তিনি পূর্বের টেস্টগুলোয় অন্তর্ভুক্ত হতে পারেননি।
ব্রুকহ্যাভেন ন্যাশনাল ল্যাবরেটরী
ব্রুকহ্যাভেন ন্যাশনাল ল্যাবরেটরী নিউ ইয়র্কে অবস্থিত একটি গবেষণাগার। এটি ১৯৪৭ সালে প্রতিষ্ঠিত হয়।
এই গবেষণাগারে প্রায় ৩০০০ বিজ্ঞানী, প্রকৌশলী কাজ করে। এই গবেষণাগারের মোট ক্ষেত্রফল ২১ বর্গকিলোমিটার।গ্রীষ্মের রবিবারসমূহে এই গবেষণাগারটি সাধারণ মানুষের জন্য খোলা থাকে। এটি স্থানীয় স্কুলসমূহের জন্য বিজ্ঞান মেলা ও রোবোটিক্স প্রতিযোগিতার আয়োজন করে থাকে।
অ্যাটলাস এক্সপেরিমেন্ট
অ্যাটলাস (এ টরয়েডাল এলএইচসি অ্যাপারেটাস) লার্জ হ্যাড্রন কলাইডার এর সাতটি কণা ডিটেক্টর পরীক্ষণের মধ্যে একটি। অ্যাটলাস এর দৈর্ঘ্য ৪৫ মিটার, ব্যাস ২৫ মিটার এবং ভর ৭০০০ টন। ৩৮টি দেশের ১৭৫টি প্রতিষ্ঠানের ৩০০০ এই পরীক্ষণের সাথে সম্পৃক্ত।
কম্প্যাক্ট মিউওন সলিনয়েড
কম্প্যাক্ট মিউওন সলিনয়েড (সিএমএস) পরীক্ষণটি লার্জ হাড্রন কলাইডারে নির্মিত দুটি কণা পদার্থবিজ্ঞান ডিটেক্টরের একটি। 
সিএমএস এর দৈর্ঘ্য ২৫ মিটার, ব্যাস ১৫ মিটার এবং ভর ১২,৫০০ টন। ৪২টি দেশের ১৭৫টি প্রতিষ্ঠানের ৩৮০০ এই পরীক্ষণের সাথে সম্পৃক্ত।
এই পরীক্ষণের উদ্দেশ্যসমূহ হলো :
সিএমএস ডিটেক্টরটি একটি বিশালাকার সলিনয়েড চুম্বককে কেন্দ্র করে নির্মিত হয়েছে। এটি অতিপরিবাহী তারের একটি কোণকাকৃতির কুন্ডলীর আকার ধারণ করেছে যেটি ৪ টেসলার চৌম্বক ক্ষেত্র উৎপন্ন করে, যেটি পৃথিবীর চৌম্বক ক্ষেত্রের এক লক্ষ গুণ।
তাড়ন বেগ
তাড়ন বেগ হলো কোনো কণা যেমন ইলেক্ট্রনের সেই বেগ যা সে তড়িৎ ক্ষেত্রের কারণে লাভ করে। তাড়ন বেগকে নিম্নোক্তভাবে প্রকাশ করা হয় :
formula_1
formula_2
যেখানে formula_3 হলো প্রবাহ ঘনত্ব, formula_4 is আধান ঘনত্ব (একক C/m), এবং formula_5 is the তাড়ন বেগ, and where formula_6 is the ইলেক্ট্রন মোবিলিটি (একক (m^2)/V*s) এবং formula_7 is the তড়িৎ ক্ষেত্র (একক V/m)
সমান প্রস্থচ্ছেদের ক্ষেত্রফলের কোনো আধান বাহকের তাড়ন বেগ নির্নোয়ের পদ্ধতি হলো :
formula_8
যেখানে হলো ইলেক্ট্রনের তাড়ন বেগ, পদার্থের মধ্য দিয়ে প্রবাহ, হলো আধান ঘনত্ব, পদার্থের প্রস্থচ্ছেদের ক্ষেত্রফল এবং হলো আধান।
রেইমন্ড ডেভিস জুনিয়র
রেইমন্ড ডেভিস জুনিয়র () একজন মার্কিন রসায়নবিজ্ঞানী ও পদার্থবিজ্ঞানী। তিনি ২০০২ সালে পদার্থবিজ্ঞানে নোবেল পুরস্কার লাভ করেন।
ডেভিস ওয়াশিংটন ডিসিতে জন্মগ্রহণ করেন। তিনি ১৯৩৮ সালে ইউনিভার্সিটি অব ম্যারিল্যান্ড, কলেজ পার্ক থেকে রসায়নে গ্র্যাজুয়েশন সম্পন্ন করেন। তিনি এখান থেকে মাস্টার্সও সম্পন্ন করেন। তিনি ১৯৪২ সালে ইয়েল বিশ্ববিদ্যালয় থেকে ভৌত রসায়নে পিএইচডি সম্পন্ন করেন।
জন লুইস হল
জন লুইস হল একজন মার্কিন পদার্থবিজ্ঞানী। তিনি ২০০৫ সালে পদার্থবিজ্ঞানে নোবেল পুরস্কার লাভ করেন।
হল কলোরাডোর ডেনভারে জন্মগ্রহণ করেন। তিনি কার্নেগী ইন্সটিটিউট অব টেকনোলজি থেকে পদার্থবিজ্ঞানে ১৯৫৬ সালে বিএস, ১৯৫৮ সালে এমএস এবং ১৯৬১ সালে পিএইচডি ডিগ্রি অর্জন করেন।